title: Muskettisodat

text: Hongi Hika ryhtyi hyökkäykseen hänet aiemmin kukistanutta ngati whatua -heimoa vastaan vuonna 1818. Tällä sotaretkellään etelään hän tuhosi 50 kylää ja otti 2 000 vankia orjiksi. Vuonna 1821 hän hyökkäsi Auckland-Coromandelin alueelle ja otti toiset 2 000 orjaa. Vuonna 1820 Hongi kävi lähetyssaarnaaja Thomas Kendallin kanssa Englannissa, missä hänen oli määrä auttaa maori-englanti-sanakirjan tekemisessä. Englannissa Hongi tapasi kuningas Yrjö IV:n, joka antoi tälle useita lahjoja. Hongi kuitenkin myi valtaosan saamistaan lahjoista paluumatkalla Sydneyssä, ja saamillaan rahoilla hän osti 300 muskettia. Lahjaksi saamansa panssarin hän piti itsellään.


title: Muskettisodat

text: Ngapuhi-heimon saama muskettiylivoima johti nopeasti kilpavarusteluun pohjoisten heimojen välillä ja nämä ryhtyivät aseistauduttuaan hyökkäilemään etelään päin. Vuonna 1822 ngati toa -heimo hyökkäsi Te Rauparahan johdolla Pohjoissaaren eteläosaan, jonne matkatessa heihin liittyi muita heimoja. Waikato-heimot hyökkäsivät Te Wherowheron johdolla myös Pohjoissaarella muiden heimojen kimppuun. Heistäkin monet muuttivat kuitenkin etelään, jossa he liittyivät ngati toa -heimon johtamaan löyhään ngapuhi-heimon vastaiseen liittoumaan. Tämä liittouma hyökkäsi lopulta Eteläsaarelle. Tällä välin Hongi Hika järjesti edelleen retkiä ngati whatuan maille vuosina 1823 ja 1825. Heidän ylivoimansa muihin heimoihin nähden oli kuitenkin jo merkittävästi laskenut. Muut heimot olivat nekin saaneet musketteja ja alkoivat myös rakentaa musketteja hyvin kestäviä pa-linnoituksia. Ngapuhin tarmo tehdä hyökkäyksiä laimeni entisestään, kun Hongi haavoittui halvaannuttavasti taistelussa vuonna 1827 ja kuoli seuraavana vuonna. Taistelut kiihtyivät vielä eri heimojen välillä 1830-luvun alussa, mutta kaikkien heimojen vahva aseistautuminen teki sodankäynnin paljon hankalammaksi. Taistelut loppuivat lopulta yleiseen sotaväsymykseen ja eurooppalaisten tuomien tautien vaikutuksesta.


title: Purjehdus kesäolympialaisissa 1900

text: Vuoden 1900 kesäolympialaisten purjehdus järjestettiin 20. – 27. toukokuuta ja 1. – 5. elokuuta 1900 Meulan-en-Yvelinesssä ja Le Havressa, Ranskassa. Tämä oli ensimmäinen kerta kun laji oli mukana olympialaisten ohjelmassa. Mukana oli 95 osanottajaa kuudesta eri maasta. Tapahtumia oli seitsemän.


title: Purjehdus kesäolympialaisissa 1900

text: Joidenkin tulkintojen mukaan osassa lajeista suoritettiin kaksi erillistä kilpailua, joista jaettiin palkinnot erikseen, mutta ei yhteistuloksen perusteella. Lisäsi mukana oli yli 20-tonnisten luokka. Näin ollen kilpailutapahtumien määrä nousee kolmeentoista ja mitalit jakautuvat seuraavasti:


title: Purjehdus kesäolympialaisissa 1900

text: "Frimousse" - pronssia 3-10 tonnisissa on lähteessä tulkittu sekajoukkueeksi. Yhdysvaltain pronssi on luokasta +20 tonnia.


title: I Luv Money Records

text: I Luv Money Records on saksalainen levy-yhtiö, joka on erikoistunut tuottamaan rap-musiikkia. Yhtiön perustivat King Orgasmus One, Bass Sultan Hengzt, Bushido ja D-Bo vuonna 2001. Vuodesta 2004 lähtien King Orgasmus One on ainut perustajajäsenistä, joka työskentelee edelleen levy-yhtiössä. Muut jäsenet kuten Bushido ja D-Bo perustivat eroamisen jälkeen oman levy-yhtiön.


title: David Garrick

text: David Garrick (19. helmikuuta 1717 Hereford, Englanti – 20. tammikuuta 1779) oli englantilainen näyttelijä, näytelmäkirjailija, teatterinjohtaja ja teatterituottaja, joka vaikutti lähes kaikilla teatterin aloilla koko 1700-luvun ja oli Samuel Johnsonin oppilas ja ystävä. Hän esiintyi useilla amatöörinäyttämöillä. Hänen esiintymisensä Shakespearen näytelmässä "Rikhard III" herätti yleisön ja teatterinjohtajien huomion. Hän oli syntyperältään Ranskan hugenotteja.


title: David Garrick

text: Näytelmäkirjailijana hän ei sen sijaan kriitikoiden mukaan ollut erityisempi, mutta sitä arvostetaan, että hän toi Shakespearen näytelmät aikalaistensa tietoisuuteen. Hänen ansiostaan teatterin taso ja teatterilaisten arvostus kohosi. Samuel Johnson sanoi hänestä: "Ammatti teki hänestä rikkaan, ja hän teki ammatista arvostetun".


title: Klein

text: Klein on muun muassa seuraavien henkilöiden sukunimi:


title: Thomas Warton

text: Thomas Warton (9. tammikuuta 1728 Basingstoke, Hampshire, Englanti – 21. toukokuuta 1790) oli englantilainen kirjallisuushistorioitsija, -kriitikko ja runoilija. Vuosina 1785–1790 hän oli Englannin poet laureate. Hänen isänsä oli runoilija Thomas Warton vanhempi ja nuorempi veljensä Joseph Warton. Runous oli vetänyt häntä puoleensa jo nuoruusiässä.


title: Thomas Warton

text: Hän oli kuuluisan The Clubin jäsen. Vuodesta 1771 hän työskenteli pappina Kiddingtonissa Oxfordshiressa. Hän oli Samuel Johnsonin ystävä ja kilpailija.


title: Pasquale Paoli

text: Filippo Antonio Pasquale di Paoli ("Pascal Paoli", 6. huhtikuuta 1725 – 5. helmikuuta 1807) oli korsikalainen patriootti ja johtaja, Korsikan maapäivien neuvoston puheenjohtaja. Hän laati Korsikan perustuslain. Ranskan vallattua Korsikan hän lähti 1770 maanpakoon Englantiin, jossa hän kuului vaikutusvaltaiseen The Clubiin. Ranskan vallankumouksen jälkeen hän palasi saarelle kuvernööriksi, mutta menetti poliittisten konfliktien vuoksi valtansa.


title: Jacques Tardi

text: Jacques Tardi (s. 30. elokuuta 1946) on ranskalainen sarjakuvantekijä, jonka kertomukset käsittelevät usein Pariisia tai Ranskan historiaa. Hänet tunnetaan muun muassa steampunk-henkisestä albumisarjasta "Adele Blanc-Secin uskomattomat seikkailut" ja Léo Malet'n "Nestor Burma" -salapoliisiromaanien sarjakuvaversioista.


Adèle Blanc-Secin uskomattomat seikkailut on Luc Bessonin ohjaama seikkailufantasia vuodelta 2010. Elokuva perustuu ranskalaisen Jacques Tardin sarjakuviin.


title: Adèle Blanc-Secin uskomattomat seikkailut

text: Helsingin Sanomien Nyt-liitteessä neljä kriitikkoa antoi elokuvalle tähtiä keskiarvolla 2,5.


title: Härkmerifjärden

text: Härkmerifjärden () on matala, entisestä merenlahdesta muodostunut järvi Kristiinankaupungin alueella. Se on edelleen lähes merenpinnan tasolla, ja sen yhdistää mereen noin puoli kilometriä pitkä, perattu "Stora sundet".


title: Härkmerifjärden

text: Järvi on humuspitoinen ja sitä reunustavat laajat ruovikko- ja sarakaistaleet. Kasvillisuudessa on vielä joitakin murtovesilajeja. Järvi on kansainvälisesti arvokas lintujen ruokailu-, pesimä- ja levähdysalue, ja se kuuluu "Lapväärtin kosteikot" -nimiseen Natura 2000 -alueeseen.


title: Härkmerifjärden

text: Rannoilla on joitakin loma-asuntoja ja etelärannalla venesatama.


title: Tiit-Rein Viitso

text: Tiit-Rein Viitso (s. 4. maaliskuuta 1938) on virolainen itämerensuomalaisten kielten tuntija ja Tarton yliopiston emeritusprofessori. Hän on väitellyt vuonna 1982 tohtoriksi aiheenaan itämerensuomalaisten kielten fonologisia kysymyksiä. Hänen väitöskirjansa nimi on "Läänemeresoome keelte fonoloogilise ehituse ja selle ajaloo põhiprobleemid". Viitso on tehnyt myös pitkän uran Eesti Keele Instituutissa. Hän on julkaissut paljon ja hänet on palkittu muun muassa Valkoisen tähden ritarikunnan V luokan ansiomerkein vuonna 2001 sekä Viron tiedeakatemian Paul Ariste-mitalein vuonna 2005. Vuodesta 2007 hän on toiminut Linguistica Uralican päätoimittajana.


title: Ola Kolehmainen

text: Ola Kolehmainen (s. 1964 Helsinki) on suomalainen valokuvaaja. Hän on tullut kansainvälisesti tunnetuksi suurikokoisista minimalistisista valokuvistaan, joiden lähtökohtana on arkkitehtuuri, josta hän nostaa esiin yllättäviä yksityiskohtia. Hänen valokuvansa "Keltainen portaikko" myytiin Christie'sin Nordic Sale -huutokaupassa Lontoossa 31. lokakuuta 2006 14 300 eurolla. Teoksen lähtöhinta oli 5 900-8 800 euroa. 22. huhtikuuta 2012 Kolehmaisen valokuva "Portaikko" kaupattiin 22 400 euron hintaan Bukowskin huutokaupassa.


title: Ola Kolehmainen

text:
Kolehmainen opiskeli ensin tiedotusoppia, mutta vaihtoi sitten valokuvaukseen. Hän valmistui Taideteollisesta korkeakoulusta 1999. Hän
kuuluu Helsinki Schooliin, "Helsingin koulukuntaan", joka on TAIK:n piirissä syntynyt käsitteellisen valokuvauksen väljä näyttely-yhteisö. Hänen töitään on monissa kansainvälisissä kokoelmissa.


title: Ola Kolehmainen

text: Rakennusten pinnat, värit ja valot ovat elementtejä, joista Kolehmainen rakentaa suuret minimalistiset teoksensa.


title: Ola Kolehmainen

text: Yhdysvalloissa Kolehmainen otti vaihto-oppilasaikanaan rullalautailijakaveristaan promokuvia, jolloin tämä sanoi, että hänestä pitäisi tulla valokuvaaja. Asia unohtui, mutta hänen piti valtiotieteellisten opintojen toimittajaharjoitteluvaiheessa myös valokuvata. Hän innostui valokuvaamisesta ja pyrki TAIKiin sivuaineopiskelijana. Kolehmainen pääsi sillä tavalla varsinaiseksi opiskelijaksi, ja yliopisto-opinnot jäivät. Hän on ollut Yleisradiolla kuvatoimittajana ja tehnyt Aamutv:tä ja Urheiluruutua.


title: Ola Kolehmainen

text: Kolehmaisen varhaisia esikuvia ovat Timo Kelaranta, Jorma Puranen ja amerikkalaiset Mike ja Douglas Starn. Kelaranta on ollut myös hänen opettajansa. Minimalisteista hänen esikuviaan ovat Donald Judd ja Dan Flavin, valokuvaajista Andreas Gursky. Valokuvaaja Paul Graham on hänelle jatkuvasti tärkeä. Nykyisin Kolehmainen asuu Berliinissä.


title: Blue Moves

text: Blue Moves on Elton Johnin yhdestoista studioalbumi, joka julkaistiin vuonna 1976. Se oli myös hänen toinen kaksoisalbuminsa ja hänen ensimmäinen Rocket Recordsin kautta julkaistu albuminsa. Elton John on ilmoittanut, että se on yksi hänen suosikeistaan hänen itse levyttämistään albumeista. Se oli viimeinen Gus Dudgeonin tuottama albumi lähes vuosikymmeneen.


title: Blue Moves

text: Kaikki kappaleet kirjoittanut Elton John ja Bernie Taupin ellei toisin mainita.


title: Uusi Päivä (iltapäivälehti)

text: Uusi Päivä oli vuosina 1917–1918 Helsingissä ilmestynyt vanhasuomalainen, itsenäisyysmielinen iltapäivälehti. Lehden levikki oli alussa noin 9000 kappaletta. Välittömästi Venäjän vallankumouksen jälkeen katsottiin itsenäisyyttä ajavissa suomalaisissa piireissä tärkeäksi vahvistaa Suormen irtaantumista Venäjästä ja itsenäisyysvaatimusta oman lehden avulla. (Vuosisatamme kuvina (1936), s. 207).


title: Uusi Päivä (iltapäivälehti)

text: Vuonna 1919 "Uuden Päivän" ja "Uuden Suomettaren" korvasivat "Iltalehti" ja "Uusi Suomi".Maisteri Eino Railo osallistui lehden toimittamiseen ja kirjoitti lehteen pakinoita nimimerkillä "Sissi". Väinö Nuorteva kirjoitti lehteen pakinoita nimimerkillä "Olli". Lisäksi lehden perustamisvaiheissa aktiivisia olivat muiden muassa Mauri Honkajuuri, O. V. Louhivuori, S. J. Pentti ja Eino Suolahti. Elmo Kaila oli mukana perustamassa lehteä ja hän toimi lehden ympärille muodostuneen poliittisen klubin sihteerinä.


title: Von Ammondt

text: von Ammondt on Pommerista lähtöisin oleva 1837 aateloitu suomalainen aatelissuku. Esi-isä Johan Gustaf Ammondt saapui Suomeen linnoitustöihin 1720-luvulla.


title: Von Becker

text: von Becker on suomalainen aatelissuku. Suku on kotoisin Tanskasta, mistä Sigmund von Becker muutti Ruotsiin. Hänen poikansa Johan aateloitiin 1653 Ruotsissa. Suomeen suku tuli Axel von Beckerin muuttaessa Sysmään.


title: Angel of Death (Slayerin kappale)

text: Angel of Death on thrash metal -yhtye Slayerin kappale vuodelta 1986. Se julkaistiin aloituskappaleena albumilla "Reign in Blood". Kappaleen on säveltänyt ja sanoittanut yhtyeen kitaristi Jeff Hanneman ja sen sanat kertovat natsilääkäri Josef Mengelen hirmuteoista Auschwitzin keskitysleirillä.


title: Angel of Death (Slayerin kappale)

text: Yhtyettä alettiin syyttää kansallissosialismista ja satanismista kappaleen julkaisuaikoina. Yhtye itse on kiistänyt väitteet. Väitteet on helppo kyseenalaistaa, koska "Reign in Blood" -albumin tuottaja Rick Rubin on juutalainen, laulaja-basisti Tom Araya chileläinen ja rumpali Dave Lombardo kuubalainen. Syytöksistä huolimatta kappale sai hyviä arvosteluja kriitikoilta.


title: Angel of Death (Slayerin kappale)

text: ”Angel of Death” on Slayerin tunnetuimpia ja suosituimpia kappaleita. Se on esiintynyt jokaisella yhtyeen livealbumilla ja useat eri yhtyeet ovat tehneet kappaleesta oman version.


title: Angel of Death (Slayerin kappale)

text: Kappaleen tempo on nopea; noin 237 iskua minuutissa.


title: Eduskuntavaalit 2015

text: Suomen 37. eduskuntavaalit järjestettiin sunnuntaina 19. huhtikuuta 2015 ja niissä valittiin vaalikauden 2015–2019 eduskunta. Keskusta nousi selvästi suurimmaksi puolueeksi. Perussuomalaiset likimain säilytti kannatuksensa, joka oli moninkertaistunut vuodesta 2007 vuoden 2011 vaaleihin, ja päätyi ensimmäistä kertaa hallitukseen. Kokoomus sai perussuomalaisia enemmän ääniä, mutta jäi vaalimatematiikan vuoksi kolmanneksi. Neljänneksi suurimman SDP:n tulos oli historiallisen huono.


title: Eduskuntavaalit 2015

text: Ennakkoäänestys järjestettiin Suomessa 8.–14. huhtikuuta ja ulkomailla 8.–11. huhtikuuta. Ehdokashakemusten viimeinen jättöpäivä oli 10. maaliskuuta ja ehdokasasettelu vahvistettiin 19. maaliskuuta. Vaalien tulos vahvistettiin keskiviikkona 22. huhtikuuta.


title: Eduskuntavaalit 2015

text: Vaaleissa valittiin 200 kansanedustajaa eduskuntaan. Vaaleihin osallistui 15 rekisteröityä puoluetta, kolme yhteislistaa ja 14 valitsijayhdistystä. Ehdokkaita asetettiin yhteensä 2 146.


title: Eduskuntavaalit 2015

text: Keskusta nousi vaaleissa Suomen suurimmaksi puolueeksi 21,1 % kannatuksella ja 49 edustajalla. Perussuomalaiset sijoittuivat toiseksi 17,6 % kannatuksella ja 38 edustajalla. Kokoomus saavutti kolmanneksi suurimman puolueen aseman 18,2 % osuudella ja 37 edustajalla. Eniten laskua oli kokoomuksen ja SDP:n ääniosuudessa.


title: Eduskuntavaalit 2015

text:
Vaalien jälkeen oikeusministeriön puoluerekisteristä poistettiin kuusi puoluetta, jotka eivät olleet saaneet yhtäkään kansanedustajaa kaksissa peräkkäisissä vaaleissa. Kyseiset puolueet olivat Itsenäisyyspuolue, Köyhien Asialla, Muutos 2011, Piraattipuolue, Sinivalkoinen Rintama ja Suomen Työväenpuolue.
Vaalitaistelua hallinneeksi teemaksi nousi talousväittely, ja esimerkiksi perhe-, eläke- ja sosiaalipoliittiset kysymykset jäivät sivuosaan. Valtiovarainministeriön virkamiehet olivat katsoneet, että valtion menoja pitäisi vaalikauden 2015–2019 aikana leikata neljällä miljardilla ja kuntien menoja noin kahdella miljardilla eurolla. Kokoomus ilmoitti hyväksyvänsä VM:n ehdottamat säästötoimet, kun taas sosialidemokraatit pitivät niitä ylimitoitettuina. SDP:n lisäksi oppositiopuolueet Keskusta, Perussuomalaiset ja Stubbin hallituksen syyskuussa 2014 jättänyt Vihreä liitto sekä pienimmät eduskuntapuolueet olivat valmiita yhteensä 1–2 miljardin euron säästöihin. Vasemmistoliiton mielestä valtion menoja ei olisi pitänyt leikata lainkaan, koska vaikeana aikana tehtävät leikkaukset vain syventäisivät lamaa. Muun muassa talouspolitiikasta vallinneiden erilaisten näkemysten vuoksi Stubbin hallituksen toimintakyky halvaantui syksyn ja talven 2014–2015 aikana, mikä haittasi myös eduskunnan työskentelyä. Ulko- ja turvallisuuspolitiikassa olisi ollut aineksia kiivaaseenkin väittelyyn muun muassa sen suhteen, pitäisikö Suomen hakea sotilasliitto Naton jäsenyyttä. Presidentti Sauli Niinistö kutsui kuitenkin joulukuussa 2014 puoluejohtajat virka-asuntoonsa Mäntyniemeen ja puristi heiltä lupauksen siitä, että ulkopolitiikan peruslinjasta vallitsi yhteisymmärrys.


title: Eduskuntavaalit 2015

text: Suomalaiset äänestäjät olivat useiden vuosien ajan tottuneet siihen, että eduskuntavaaleissa kolme tai neljä puoluetta kamppailee tasaväkisesti suurimman puolueen asemasta. Vuosien 2003, 2007 ja 2011 eduskuntavaaleja voidaan luonnehtia myös pääministerivaaleiksi, koska suurimman puolueen puheenjohtajalle on ollut luvassa myös uuden hallituksen pääministerin paikka. Tämänkertaisten vaalien tunnelma poikkesi kuitenkin edellisistä, koska suurimmasta puolueesta ei ollut lainkaan epäselvyyttä. Keskusta oli jo syksyllä 2014 tempaissut uuden puheenjohtajansa Juha Sipilän johdolla niin suuren etumatkan muihin puolueisiin, että sen voittoa ja uuden pääministerin nimeä pidettiin vuorenvarmoina jo noin puoli vuotta ennen vaalipäivää. Keskusta saikin 14 lisäpaikallaan hyvityksen 16 paikan suurtappiostaan vuonna 2011 ja neljän vuoden oppositiokaudesta.


title: Eduskuntavaalit 2015

text: Mielipidemittausten perusteella Kokoomus, Perussuomalaiset ja SDP kilpailivat tasaväkisesti toiseksi suurimman puolueen paikasta. Ennakkoäänestyksen tulosten valossa näytti siltä, että sosialidemokraatit nousisivat Keskustan jälkeen toiseksi suurimmaksi puolueeksi. Vaaliyön aikana tilanne muuttui kuitenkin täysin. Perussuomalaisten ääniosuus nousi rajusti vaalipäivän äänien laskennan edetessä ja puolueesta tuli uuden eduskunnan toiseksi suurin. Sen osuus ennakkoäänistä oli vain 16,1 prosenttia, mutta vaalipäivän äänistä 19,3 prosenttia. Edellisen eduskunnan suurin puolue Kokoomus sai enemmän ääniä kuin Perussuomalaiset, mutta putosi kolmanneksi. Vielä huonommin kävi SDP:lle, jonka romahdus tapahtui vaalipäivänä. Puolueen saamat 34 kansanedustajaa olivat sen historian huonoin tulos. Vaalikauden 2011–2015 ajan oppositiossa olleiden Perussuomalaisten puheenjohtaja Timo Soini ilmoitti jo vaalikampanjan aikana puolueensa olevan valmis hallitusvastuuseen, ja vaalituloksen pohjalta lähdettiin heti muodostamaan kolmen suurimman puolueen hallitusta. Kokoomuksen ja SDP:n välit olivat varsinkin Stubbin hallituksen toimikaudella tulehtuneet niin pahoin, etteivät ne mahtuneet samaan hallitukseen, minkä SDP:n puheenjohtaja Antti Rinne ilmaisi avoimesti jo vaalikampanjan aikana.


title: Eduskuntavaalit 2015

text: Eduskuntavaalien äänestysprosentti oli 70,1, mikä on 0,4 prosenttiyksikköä vähemmän kuin edellisissä vaaleissa. Tulos edustajien määrän mukaan:


title: Eduskuntavaalit 2015

text: Vaalipiirien määrä väheni edellisten eduskuntavaalien 15:stä 13:een kun Etelä-Savon ja Kymen vaalipiiri yhdistettiin Kaakkois-Suomen vaalipiiriksi ja Pohjois-Savon ja Pohjois-Karjalan vaalipiiri Savo-Karjalan vaalipiiriksi.


title: Eduskuntavaalit 2015

text: Vaalipiirien paikkaluku määräytyi 31. lokakuuta 2014 tarkastetun asukasluvun perusteella. Ahvenanmaan vaalipiiristä valitaan aina yksi edustaja. Helsingin, Pirkanmaan ja Savo-Karjalan vaalipiirien paikkaluvut kasvoivat edellisistä vaaleista yhdellä. Vaasan, Satakunnan ja Kaakkois-Suomen vaalipiirit sen sijaan menettivat kukin yhden paikan.


title: Eduskuntavaalit 2015

text: Vaaleissa suurimmaksi puolueeksi nousi keskusta, minkä perusteella puolueen puheenjohtaja Juha Sipilä sai hallitustunnustelijan tehtävän. Hallitusneuvottelut alkoivat 8. toukokuuta 2015 keskustan, perussuomalaisten ja kokoomuksen kesken valtioneuvoston juhlahuoneistossa Smolnassa. Neuvottelut saatiin päätökseen ja hallitusohjelma julkistettiin 27. toukokuuta. Presidentti nimitti Sipilän hallituksen 29. toukokuuta 2015.


title: Af Björksten

text: af Björksten on suomalainen aatelissuku. Se on läheistä sukua af Björkesten -aatelissuvulle.


title: Af Björksten

text: Suku on osa laajempaa Björksténin sivistyssukua, jonka kantaisä Erik Björkstén (Birckenstein) tuli Suomeen 1700-luvun alussa ratsuväkirykmentin upseeriksi, todistamattomien väitteiden mukaan Liivinmaalta. Hänen pojanpojan poikansa, talousosaston senaattori Bror Ulrik Björkstén (1795–1856) aateloitiin vuonna 1853 nimellä "af Björksten". Suku introdusoitiin Suomen ritarihuoneelle kaksi vuotta myöhemmin aatelisena sukuna numero 216. Bror Ulrik af Björkstenin veljenpoika, oikeusosaston senaattori Birger Johan Björkstén puolestaan aateloitiin vuonna 1896 nimellä "af Björkesten".


title: Luettelo Maltan presidenteistä

text: Tämä on luettelo Maltan presidenteistä.


title: Hellnation

text: Hellnation on Kentuckysta kotoisin oleva thrashcore/grindcore/powerviolence -yhtye joka perustettiin 1988. Hellnation hajosi vuosien 2008-2009 tienoilla.


title: Hanne Lauslehto

text: Hanne Kristiina Lauslehto (o.s. Mäkinen, s. 14. syyskuuta 1982 Järvenpää) on suomalainen nyrkkeilijä ja potkunyrkkeilijä.. Hän edustaa seuratasolla Järvenpään Kehäkarhuja.


title: Hanne Lauslehto

text: Lauslehto saavutti ensimmäisenä suomalaisena naisnyrkkeilijänä mitalin maailmanmestaruuskilpailuissa Barbadoksella 2010. Mitali varmistui hänen kukistettuaan 51 kg:n sarjan puolivälieräottelussa australialaisen Shannon O´Connellin pistein 13–1. Välierässä hän hävisi Englannin Nicola Adamsille 4–11 saaden pronssia.


title: Hanne Lauslehto

text: Lauslehto selviytyi puolivälieriin Mykolajivin 2009 EM-kilpailujen 51 kg:n sarjassa. Qinhuangdaon MM-kilpailuissa 2012 hän selviytyi samassa painoluokassa toiselle kierrokselle, 32 parhaan joukkoon. Pohjoismaiden-mestaruuskilpailuissa hän on saanut hopeaa 54 kg:n sarjassa 2007, 2008 ja 2009 sekä 51-kiloisissa 2010, 2011 ja 2012. Hän on voittanut Suomen-mestaruuden 54 kg:n sarjassa 2007, 2008, 2009 ja 2010 sekä saanut samassa painoluokassa hopeaa 2006. Lisäksi hän on voittanut Suomen-mestaruuden 51 kg:n sarjassa vuosina 2011 ja 2012. Hänet on valittu Suomen vuoden naisnyrkkeilijäksi 2008, 2009 ja 2010.


title: Hanne Lauslehto

text: Ennen nyrkkeilyuraansa Lauslehto harrasti potkunyrkkeilyä. Hän palasi lajin pariin vuonna 2013. Hän on voittanut lajissa maailmanmestaruuden (2015) ja kahdesti Euroopan-mestaruuden (2014 ja 2016) 52 kg:n sarjassa.


title: Hanne Lauslehto

text: Lauslehto on naimisissa entisen ratamoottoripyöräilijä Tatu Lauslehdon kanssa.


title: Finnfund

text: Teollisen yhteistyön rahasto Oy eli Finnfund (, ) tarjoaa pitkäaikaisia sijoituslainoja ja riskipääomaa yksityisten yritysten hankkeisiin kehitysmaissa ja Venäjällä.


title: Finnfund

text: Finnfund on perustettu vuonna 1980. Sen omistavat Suomen valtio (93,4 %), Finnvera (6,5 %) ja Elinkeinoelämän keskusliitto (0,1 %). Finnfund on saanut valtiolta kaikkiaan rahaa noin 165 miljoonaa euroa ja sen omaisuuden arvo oli vuonna 2016 noin 250 miljoonaa euroa. Voittoa ei jaeta osinkoina vaan käytetään aina uusiin investointeihin kehitysmaissa.


title: Finnfund

text: Vuoden 2016 lopulla Finnfundin sijoitusten arvo oli lähes 400 miljoonaa euroa.


title: Finnfund

text: Finnfund sijoittaa eri toimialoilla olevien suomalaisten yritysten tai niiden yhteistyökumppaneiden kohteisiin. Se rahoittaa myös hankkeita, joissa käytetään suomalaista teknologiaa tai osaamista, parannetaan merkittävästi ympäristön tilaa tai tuetaan kohdemaan taloudellista ja sosiaalista kehitystä. Finnfundin rahoittamilla hankkeilla tulee aina olla myönteisiä kehitysvaikutuksia kohdealueella ja hankkeisiin tulee liittyä suomalainen intressi.


title: Finnfund

text: Rahoitusta voi hakea vapaamuotoisella hakemuksella, johon liitetään hankesuunnitelma. Rahoitusinstrumentit ovat, oman pääoman ehtoinen rahoitus, investointilainat, välirahoitus ja joissakin tapauksissa takaukset. Finnfund on aina mukana vähemmistösijoittajana. Finnfundille on myönnetty useissa maissa lähdeverovapaus lainakoroista.


title: Finnfund

text: Erityisesti matalatuloisissa maissa Finnfund rahoittaa usein hankkeita yhdessä muiden eurooppalaisten kehitysrahoittajien kanssa. Finnfund on EDFIn (Association of European Development Finance Institutions) jäsen.


title: Finnfund

text: Vuonna 2016 Juha Sipilän hallitus antoi Finnfundille yllättäen 90 miljoonaa euroa enemmän rahaa kuin se oli pyytänyt. Eduskunnan hyväksymä budjetti myönsi 130 miljoonaa euroa rahoitusta vuodelle 2016, vaikka yhtiön hallintoneuvosto itse oli esittänyt vain 40 miljoonan euron pääoman lisäystä koko vaalikauden aikana. Rahat otetaan Suomen kehitysyhteistyörahoista. Samalla Sipilän hallitus oli leikkaamassa muusta kehitysavusta, esimerkiksi yritysten väärinkäytöksiä paljastavan Finnwatchin budjetista 30-40 prosenttia.


title: Finnfund

text: Finnfundia on syytetty toiminnan läpinäkymättömyydestä. Finnfundin mukaan sen asiakasyritykset maksavat verot ja se rahoittaa yleensä hankkeen rakentamisvaihetta, jolloin verotettavaa tuloa ei vielä kerry.


title: Finnfund

text: Finnfund hoitaa joitakin rahoitushankkeita muun muassa veroparatiisi Mauritiuksen kautta, mitä yhtiö perustelee sillä, että kohdemaan verotuslainsäädäntö ja viranomaistoiminta on kehittymätöntä tai hyvin epäselvää, eikä se halua tuhlata suomalaisten veronmaksajien rahoja.


title: Finnfund

text: Hondurasissa murhattiin maaliskuussa 2016 alkuperäiskansa- ja ympäristöaktivisti Berta Cáceres, joka vastusti Finnfundin Hondurasissa rahoittamaa vesivoimalahanketta. Murhan taustoista laaditun raportin mukaan Finnfundin yhteistyöyritys Desarrollos Energéticos (Desa) ja Hondurasin valtion edustajat suunnittelivat ja toteuttivat murhan ja peittelivät sitä. Raportin mukaan Finnfund ja muut voimalan rahoittajat suhtautuivat piittaamattomasti Desan toimiin, eivätkä tehneet tarpeeksi suojellakseen voimalahankkeen alueella asuvien alkuperäiskansojen ihmisoikeuksia tai Cáceresin henkeä. Raportin mukaan rahoittajat eivät tehneet tarpeeksi varmistaakseen, että murhasta tehdään asianmukainen rikostutkinta. Finnfundin toimitusjohtaja Jaakko Kangasniemi kiisti Finnfundin olleen tietoinen tai osallinen murhaan. Murhan tutkinta on kesken ja pidätettynä on muun muassa Finnfundin yhteistyökumppanin ympäristövastaava sekä turvallisuusjohtaja. Finnfund vetäytyi hankkeesta puolitoista vuotta murhan jälkeen, mutta maksoi sitä ennen voimalahankkeelle kaksi miljoonaa euroa.


title: Finnfund

text: Marraskuussa 2017 Paratiisin paperit -tietovuodon avulla selvisi, että Finnfund on vuonna 2012 sijoittanut kahdeksan miljoonaa euroa rahoituksestaan Iso-Britannian veroparatiisi Caymansaarille rekisteröityyn rahastoon, Tropical Asia Forest Fundiin (TAFF), jonka on määrä toteuttaa metsähankkeita Indonesiassa, Laosissa ja Malesiassa. Tietovuodon mukaan TAFF:ille oli luvattu, ettei sen tarvitse maksaa veroja seuraavaan 50 vuoteen. Finnfund itse ei luovuttanut TAFF:iin liittyviä asiakirjoja, perustellen sitä liikesalaisuudella. Toimitusjohtaja Kangasvuoren mukaan Caymansaarilla on rahastosijoittajan kannalta ennustettavat järjestelyt, eikä Caymansaarilla ole tarkoituskaan maksaa veroja, vaan tulot virtaavat valtion läpi ja hankeyhtiöt ja sijoittajat maksavat veronsa omiin maihinsa.


title: Finnfund

text: Veroparatiisikulttuuri haittaa eniten kehitysmaita, joita Finnfundin on tarkoitus kehittää. Kehitysmaissa veroja saadaan kerättyä erittäin vähän ja kehitysmaista laittomasti siirretystä pääomasta suuri osa viedään veroparatiiseihin, joilla on keskeinen rooli korruptiossa. Kehitysmaiden verotuskyvyn vahvistaminen on kirjattu Suomen hallitusohjelmaan. Veroparatiiseja tutkivan kansalaisjärjestö Tax Justice Networkin tutkija Alex Cobhamin mukaan olisi tärkeää, että Finnfund julkistaisi yhteistyökumppaniensa verotiedot, joista näkyisi minkälaista voittoa yhteistyökumppanit tekevät ja miten paljon niistä maksetaan veroja; sekä olla selvillä maksavatko muut sijoittajat veronsa omiin maihinsa. Kangasvuori ei tiennyt miten paljon Indonesian metsähankkeen yhteistyökumppanit maksavat veroja, mutta lupasi selvittää asiaa. Saatuaan verotiedot TAFF:ilta hän ilmoitti, että ei voi kertoa niitä.


title: Finnfund

text: Seuraavana päivänä uutisen julkaisusta ulkomaankauppa- ja kehitysministeri Kai Mykkänen (kokoomus) sanoi, ettei Finnfund enää tee sijoituksia OECD:n listaamien veroparatiisien kautta. Hänen mukaansa linjauksia päivitetään niin, ettei Finnfund enää voi vältellä veroja aggressiivisesti ja jatkossa on voitava raportoida avoimesti kaikista järjestelyistä, joissa Finnfund on mukana.


title: Finnfund

text: Finnfund hallinnoi ulkoministeriön rahoittamaa Finnpartnership-liikekumppanuusohjelmaa. Se tarjoaa liikekumppanuustukea ja neuvontaa suomalaisyritysten hankkeisiin kehitysmaissa. Finnpartnership edistää toteuttamiskelpoisten ja kannattavien kumppanuuksien syntymistä suomalaisten ja kehitysmaayritysten välille.


title: Capitalist Casualties

text: Capitalist Casualties on kalifornialainen powerviolence/crust punk/hardcore punk/anarcho-punk -yhtye joka perustettiin 1987. Capitalist Casualties on yksi tunnetuimmista powerviolence-yhtyeistä.


title: Antti Niskanen

text: Antti Niskanen (s. 10. elokuuta 1986) on suomalainen koripalloilija.


title: Antti Niskanen

text: Kaudella 2012–13 Niskanen edusti Korisliigassa pelannutta Lappeenrannan NMKY:tä. Kaudet 2007-2011 Niskanen edusti ToPoa. Kauden 2011-2012 hän oli sivussa polvivamman takia.


title: Antti Niskanen

text: Kesäkuussa 2015 Niskanen teki Seagullsin kanssa 1+1-vuotisen jatkosopimuksen. Heinäkuussa 2016 hän teki Seagullsin kanssa yksivuotisen jatkosopimuksen.


title: Dropdead

text: Dropdead on Rhode Islandista tuleva hardcore punk/thrashcore/powerviolence/crust punk/grindcore -yhtye joka on ollut aktiivinen vuodesta 1990.


title: Michael Pounds

text: Michael Pounds (s. 15. syyskuuta 1988) on suomalainen koripalloilija, joka edustaa Korisliigassa pelaavaa KTP-Basketia. Hänen isänsä on koripalloilija Larry Pounds ja siskoja ovat Dionne Pounds ja Anissa Pounds.


title: Michael Pounds

text: Maaliskuussa 2015 Poundsille tehtiin polvileikkaus, joka piti hänet pois pelikentiltä lokakuuhun asti. Kesäkuussa hän teki KTP:n kanssa yksivuotisen jatkosopimuksen. Maaliskuussa 2016 hän heitti pääsarjauransa piste-ennätyksen (26), Loimaata vastaan.


title: Michael Pounds

text: Kesäkuussa 2016 Pounds siirtyi Salon Vilppaaseen yksivuotisella sopimuksella. Kauden 2016–2017 jälkeen Pounds palasi KTP-Basketiin.


title: Pyry Rainamaa

text: Pyry Rainamaa (s. 16. lokakuuta 1990) on suomalainen koripalloilija, joka on edustanut vuodesta 2014 lähtien Korisliigassa pelaavia Kobria. Porvoon Tarmon kasvatti Rainamaa on edustanut Korisliigassa myös Torpan Poikia ja Korihaita. Torpan Pojissa hän saavutti SM-hopeaa vuonna 2010 ja Suomen cupin hopeaa vuonna 2011.


title: Pyry Rainamaa

text: Rainamaan kasvattajaseura on Porvoon Tarmo, mutta hän aloitti pääsarjauransa Torpan Pojissa, joissa hän voitti kaudella 2009–2010 SM-hopeaa. Seuraavalla kaudella hän pelasi I-divisioonaa seuran farmijoukkueessa ja oli sarjan kolmanneksi paras suomalaispelaaja pisteissä. Kesällä 2011 Rainamaa siirtyi Korihaihin. Hän vietti seurassa kolme kautta ja siirtyi kaudeksi 2014–2015 Lapuan Korikobriin.


title: Mikael Sandberg

text: Mikael Sebastian Sandberg (s. 9. maaliskuuta 1991 Turku) on suomalainen koripalloilija, joka edustaa Korisliigassa pelaavaa Ura Basketia. 210-senttinen Sandberg on 4–5-paikkojen korinaluspelaaja.


title: Mikael Sandberg

text: Korisliigassa Sandberg on pelannut kahdeksan kautta seuroinaan Tampereen Pyrintö, Salon Vilpas ja Torpan Pojat. Pyrinnössä Sandberg saavutti SM-hopeaa vuonna 2016 ja pelasi myös Baltian liigassa. ToPossa hän saavutti SM-hopeaa vuonna 2010 ja Suomen cupin hopeaa vuonna 2011.


title: Mikael Sandberg

text: Sandbergin kasvattajaseura on Turun NMKY, jonka edustusjoukkueeseen hän nousi kaudella 2007–2008, jolloin joukkue pelasi koripallon I-divisioonaa. Kauden jälkeen Sandberg siirtyi Korisliigaan Torpan Poikien riveihin. Hän saavutti ToPossa SM-hopeaa kaudella 2009–2010 ja Suomen cupin hopeaa 2011. Kevään 2010 loppuotteluissa ToPo kohtasi Tampereen Pyrinnön, jota se johti otteluvoitoissa 2–1 voitettuaan Pyrinnön kolmannessa finaalissa Tampereella. Damon Williamsin johtamana Pyrintö kuitenkin voitti kaksi viimeistä ottelua ja otti seuran miesten edustusjoukkueen ensimmäisen Suomen mestaruuden ToPon jäädessä hopealle, joka kuitenkin oli Sandbergille uran ensimmäinen aikuisten SM-mitali.


title: Mikael Sandberg

text: Vuonna 2011 Sandberg siirtyi kolmen ToPossa pelatun kauden jälkeen Vilpas Vikingsiin, Salon Vilppaan edustusjoukkueeseen. Toukokuussa 2012 hän teki seuran kanssa kahden vuoden jatkosopimuksen. Vilppaan-vuosinaan Sandberg pelasi sentteriroolin lisäksi myös isona laitahyökkääjänä.


title: Mikael Sandberg

text: Heinäkuussa 2014 Sandberg teki kaksivuotisen sopimuksen Korisliigassa ja Baltian liigassa pelanneen Tampereen Pyrinnön kanssa. Maaliskuussa hän heitti uuden Korisliigan piste-ennätyksensä tehtyään 19 pistettä Tapiolan Honkaa vastaan. Sandbergin pelaaminen oli ensimmäisellä Pyrintö-kaudella Aamulehden toimittajan mukaan liian ailahtelevaa. Hän pelasi pääasiassa Petri Heinosen jälkeen Pyrinnön vaihdosta tulleena sentterinä ja teki runkosarjassa ottelukohtaisiksi keskiarvoikseen noin 12 minuutissa 3,5 pistettä ja 2,2 levypalloa. Korisliigan ohella Pyrintö pelasi myös Baltian liigaa, missä Sandberg teki runkosarjassa yhdeksässä ottelussa noin 15 minuutissa ottelua kohden 3,4 pistettä ja otti 2,9 levypalloa. Pudotuspeleissä hän teki noin 11 minuutissa ottelua kohden 4,5 pisteen ja 1,0 levypallon tilastolukemat.


title: Mikael Sandberg

text: Kauden 2015–2016 siihen mennessä parhaan ottelunsa Sandberg pelasi 15. tammikuuta Helsinki Seagullsia vastaan: muun muassa 11 pisteen ja seitsemän levypallon lisäksi hän rikkoi ottelun päätöshetkien donkillaan koritelineen kiinnitykset. Maaliskuussa hän heitti Seagullsia vastaan kauden korkeimman pistemääränsä 13 ja otti kuusi levypalloa. Sandbergin peliaika putosi Ilkka Palviaisen valmennuksessa runkosarjassa noin yhdeksään minuuttiin ottelua kohden. Hän kuitenkin teki runkosarjassa kahta edelliskautta korkeamman pistekeskiarvon ja heitti kahden pisteen heittonsa ennätyksellisellä yli 67 prosentin tarkkuudella. Pyrintö sijoittui runkosarjassa neljänneksi ja voitti puolivälierissä Bisonsin sekä välierissä Seagullsin. Loppuotteluissa Pyrintö hävisi Kouvoille 4–1-otteluvoitoin, ja vähälle peliajalle pudotuspeleissä jäänyt Sandberg sai uransa toisen miesten SM-hopeamitalin. Aamulehden toimittajan kaudenpäätösarvion mukaan Sandbergin läpimurto Pyrinnössä jäi tekemättä myös tämän toisella kaudella seurassa.


title: Mikael Sandberg

text: Toukokuun 2016 lopulla Sandberg palasi kasvattajaseuraansa Turun NMKY:hyn. Sopimuksen myötä TuNMKY sai joukkueeseensa kokoa ja pääsarjakokemusta.


title: Mikael Sandberg

text: Kesäkuussa 2018 Sandberg siirtyi Korisliigaan nousseeseen kaarinalaiseen Ura Baskettiin.


title: Mikael Sandberg

text: Sandberg on pelannut Suomen miesten haastajamaajoukkueessa kymmenessä ottelussa 4,3 pisteen keskiarvolla. Kesäkuussa 2015 hänet nimettiin Suomen saman vuoden haastajamaajoukkuerinkiin. Alle 20-vuotiaiden maajoukkueessa Sandberg pelasi 30, A-nuorissa 39 ja B-nuorissa kymmenen maaottelua.Sandberg on korinaluspelaajaksi kohtuullinen kolmen pisteen heittäjä. Pyrinnön päävalmentaja Pieti Poikola kuvaili Sandbergia tämän siirryttyä seuraan liikkuvaksi pelaajaksi ja kovaksi harjoittelijaksi.


title: Mikael Sandberg

text: Sandberg on haastatteluissa nimennyt omiksi vahvuuksikseen pituutensa ja heittotaitonsa. Hän on pyrkinyt harjoittelemaan monipuolisesti, ja esimerkiksi Vilppaan-vuosinaan Sandberg harjoitteli välillä myös takamiesten pelipaikoilla. Sandberg on pyrkinyt kehittämään voimaominaisuuksiaan ja tätä kautta myös ajo- ja sisäpeliuhkaansa. Sisäpelissä häntä verrattiin Pyrinnön Antti Nikkilää heikommaksi. Sandberg on kompensoinut fyysisyytensä vajavaisuuksia pelikäsityksellään eli opiskelemalla huolellisesti vastustajiensa pelitapaa ja ominaisuuksia.


title: Mikael Sandberg

text: Suomenruotsalainen Sandberg käyttää ruotsin kieltä keskustellessaan isänsä kanssa. Sandberg hyväksyttiin Turun yliopiston kauppakorkeakouluun kesällä 2012, ja hän opiskelee parhaillaan. Sandbergin Ässä-lempinimi on peräisin hänen lapsuudestaan, mutta nimen tarkkaa alkuperää Sandberg ei enää muista.


title: Johannes Olai Pratanus

text: Johannes Olai Pratanus (1620-1676) toimi Turun akatemian logiikan ja metafysiikan professorina 1650 alkaen. Samana vuonna hän nai vaikutusvaltaisen piispa Rothoviuksen tyttären, mikä avioliitto vahvisti piispan ympärille muodostunutta perhedynastiaa Turun akatemiassa.


title: Johannes Olai Pratanus

text: Johannes Olai syntyi 1620 Hälsinglandissa Ruotsissa. Hän opiskeli vuodesta 1637 Uppsalan yliopistossa ja vuodesta 1640 vasta perustetussa Turun akatemiassa. Turussa hän väitteli 1645 Rothoviuksen suosikin Wexioniuksen johdolla. Saatuaan 1647 maisterin arvon hän jatkoi opiskeluaan Leidenin yliopistossa 1648, mikä oli Hollannissa opiskelevien suomalaisten keskuspaikka.


title: Johannes Olai Pratanus

text: Leidenista palattuaan Pratanus toimi lyhyen ajan Turun kaupunginsihteerinä , kunnes nimitettiin professoriksi Turun akatemiaan. Värmlannin ja Taalainmaan maakuntien inspehtori 1653 ja Paraisten kirkkoherra 1655 vaimonsa veljen Isaacus Rothovius nuoremman jälkeen. Kemiön kirkkoherra 1660.


title: Johannes Olai Pratanus

text: Pratanus oli naimisissa piispa Rothoviuksen tyttären Marian (k.1691) kanssa. Häät vietettiin 7.5.1650 ja juhlallisuuksia mainitaan loisteliaiksi. Pratanuksen lapset olivat:


title: Ruandan sisällissota (1990–1994)

text: Ruandan sisällissota käytiin vuosina 1990–1994 Ruandassa.


title: Ruandan sisällissota (1990–1994)

text: Sisällissodassa oli vastakkain Ruandan kaksi suurinta etnistä ryhmää, tutsit ja hutut. Konfliktin juuret olivat Belgian siirtomaakaudella, jolloin belgialaiset suosivat tutseja, jotka olivat hutuja rikkaampia ja paremmin koulutettuja. Hutut olivat kuitenkin enemmistö Ruandassa ja ottivat vallan itselleen sisällissodassa, joka käytiin vuosina 1959–1961. Ruanda itsenäistyi sisällissodan jälkeen 1. heinäkuuta 1962. Sisällissodan vuoksi monet tutsit pakenivat Ugandaan, jossa he asuivat seuraavat kolmekymmentä vuotta.


title: Ruandan sisällissota (1990–1994)

text: Vuonna 1990 kapinallisryhmä Ruandan isänmaallinen rintama tunkeutui Ugandasta Ruandaan. Ryhmän tavoitteena oli saada Ruanda hallintaansa. Ruandan hutu-vetoisella hallituksella oli muitakin ongelmia: maa oli pahasti velkaantunut ja hallituksella oli vaikeuksia ruokkia kansaa. Näiden ongelmien ja isänmaallisen rintaman maahantunkeutumisen vuoksi hutu-hallitus luovutti osan vallastaan tutseille Arushan rauhansopimuksella elokuussa 1993.


title: Ruandan sisällissota (1990–1994)

text: Ruandan presidentti Juvénal Habyarimana kuitenkin hidasteli Arushan rauhansopimuksen täytäntöönpanoa. Hidastelun vuoksi jännitteet nousivat uudelleen ja tämän vuoksi joitakin hallituspaikoista luovutettiin tutseille. Huhtikuussa 1994 Habyarimana osallistui Tansaniassa pidettyyn konferenssiin, jossa Ruandan hutu–tutsi-ongelmaa käsiteltiin. Paluumatkalla konferenssista Habyarimanan lentokone räjähti ja Habyarimana ja Burundin hutu-presidentti Cyprien Ntaryamira kuolivat. Epäilyttävästä räjähdyksestä syytettiin välittömästi tutsien isänmaallista rintamaa, vaikka todellisuudessa räjähdyksen takana olivat kovanlinjan hutut. Lentokoneen räjähdyksen seurauksena käynnistyi 14 viikkoa kestänyt Ruandan kansanmurha, jonka aikana Ruandan hutujohtoinen armeija ja hutujen kuolemanpartiot tappoivat noin 800 000 ihmistä. Kuolleet olivat enimmäkseen tutseja, mutta kansanmurhassa tapettiin myös maltillisia hutuja. Kansanmurhan vuoksi Ruandasta pakeni yli kolme miljoonaa hutua, jotka pelkäsivät tutsien kostotoimia.


title: Ruandan sisällissota (1990–1994)

text: Kansanmurhasta huolimatta tutsien isänmaallinen rintama voitti hutujohtoisen Ruandan armeijan ja Arushan rauhansopimus pantiin täytäntöön heinäkuussa 1994. Kapinallisjohtaja majuri Paul Kagame nousi Ruandan uudeksi varapresidentiksi ja puolustusministeriksi. Pääministerin ja presidentin tehtäviin asetettiin maltilliset hutut.


title: Tšernjahovsk

text: Tšernjahovsk () on kaupunki Kaliningradin alueella Venäjällä. Se sijaitsee Pregoljajoen yläjuoksulla 89 kilometriä Kaliningradista itään. Kaupunki on Tšernjahovskin piirin keskus. Siellä haarautuvat Kaliningradiin, Sovetskiin, Kaunasiin ja Puolan Korszeen johtavat rautatiet. Vuoden 2010 väestönlaskennan mukaan kaupungissa asui 40 449 henkeä.


title: Tšernjahovsk

text: Kaupunki on perustettu vuonna 1336. Vuoteen 1945 saakka se kuului Saksan Itä-Preussiin nimellä Insterburg. Nykyisen nimensä se sai vuonna 1946 Neuvostoliiton sankarin, kenraali Ivan Tšernjahovskin mukaan. Kaupungissa toimii mm. huonekalu- ja elintarviketeollisuutta.


title: Zelenogradsk

text: Zelenogradsk () on kylpyläkaupunki Kaliningradin alueella Venäjällä. Se sijaitsee Itämeren rannalla Kuurinkynnään eteläreunassa 34 kilometriä Kaliningradista pohjoiseen. Kaupunki on osa "Zelenogradskin piiri"ä ja toimii piirin hallintokeskuksena.


title: Zelenogradsk

text: Vuoden 2010 väestönlaskennan mukaan Zelenogradskin piirissä asui yhteensä 32 271 henkeä; heistä 13 026 asui Zelenogradskin kaupungissa.


title: Zelenogradsk

text: Kaupungin kautta kulkee Kaliningradin ja Svetlogorskin Primorjen välinen rautatie.


title: Zelenogradsk

text: Paikkakunta on perustettu vuonna 1252. Vuoteen 1945 saakka se kuului Saksan Itä-Preussiin nimellä Cranz. Nykyisen nimensä se sai vuonna 1946. Kaupunki ympäröivine hiekkadyyneineen on suosittua lomanviettoseutua. Piirin alueella kuuluvalla, Unescon maailmanperintoluetteloon kuuluvalla Kuurinkyntäällä on kansallispuisto.


title: Mustaturpiaali

text: Mustaturpiaali, aikaisemmalta nimeltään eteläntrupiaali ("Curaeus curaeus") on Etelä-Amerikassa tavattava turpiaaleihin kuuluva varpuslintu.


title: Mustaturpiaali

text: Pituudeltaan mustaturpiaali on 23–27 senttiä ja koiraat ovat naaraita kookkaampia. Koiraan höyhenpuku on kauttaaltaan musta. Ulkonäöltään se muistuttaa hohtoturpiaalia ("Molothrus bonariensis") , mutta höyhenet eivät ole yhtä kiiltäviä. Naarailla ja nuorilla linnuilla on myös ruskeampia höyheniä erityisesti siivissä. Mustaturpiaalin nokka on pitkähkö ja muodoltaan kartiomainen.


title: Mustaturpiaali

text: Mustaturpiaali on turpiaalien eteläisin laji. Sitä tavataan Argentiinan eteläosissa ja keskisessä ja eteläisessä Chilessä. Linnun elinympäristöä ovat metsät ja metsien reunamaat sekä avoimemmat maanviljelysmaat, joiden lähettyvillä kasvaa pensaikkoa ja puita. Mustaturpiaalin elinympäristöt sijaitsevat yleensä alle 1 500 metrin korkeudella merenpinnasta.


title: Mustaturpiaali

text: Mustaturpiaalit elävät pesimäajan ulkopuolella pieninä ryhminä. Pesimäkaudella linnut elävät pareittain.


title: Ahmasvesi

text: Ahmasvesi on entinen merenlahti, nykyinen järvi Uudessakaupungissa ja pieneltä osin Vehmaalla.


title: Ahmasvesi

text: Ahmasvesi laskee mereen Raumanojan ja pienen Sannasveden kautta. Järveen tulee ajoittain murtovettä merestä. Lasku-uomaa ruopattiin 1950-luvulla.


title: Ahmasvesi

text: Järvessä on edelleen useita murtovesilajeja, muun muassa merinäkinruoho. Ahmasveden pohjoisosa sekä läheinen Alhontaanjärvi kuuluvat Ahmasvesi-nimiseen, 259 hehtaarin laajuiseen Natura 2000 -alueeseen. Linnustoltaan alue on arvokas. Ahmasvedellä pesivät muun muassa kuikka, härkälintu, kyhmyjoutsen, haapana, sinisorsa, punasotka, telkkä, pikkulokki, kalatiira ja rantasipi.


title: Parrhasios

text: Parrhasios (Παρράσιος) oli yksi Antiikin Kreikan arvostetuimmista taidemaalareista. Hänen oletetaan työskennelleen ennen vuotta 399 eaa.


title: Parrhasios

text: Plinius vanhemman mukaan Parrhasios olisi kilpaillut Zeuksiksen kanssa siitä, kumpi on parempi taiteilija. Zeuksis maalasi viinirypäleitä, jotka olivat niin aidon näköisiä, että linnut tulivat nokkimaan niitä. Zeuksis pyysi Parrhasiosta ottamaan verhon pois oman maalauksensa päältä, mutta joutui huomaamaan, että Parrhasios oli maalannut juuri tuon verhon maalaus, Zeuksis joutui tunnustamaan tappionsa. Hänen teoksensa oli kyllä hämännyt lintujen silmiä, mutta Parrhasioksen teos oli hämännyt itse Zeuksista.


title: Parrhasios

text: Parrhasiosta arvostettiin maalarien parhaimmistoon kuuluvana. Varsinkin hänen ääriviivojen piirustustaitoaan ylistettiin. Monia hänen puulle tai pergamentille tekemiään piirustuksia säilytettiin ja arvostettiin esimerkkeinä, joita myöhemmät taiteilijat tutkivat opiskelumielessä. Hän saavutti ensimmäisenä taidon kuvata figuurinsa niin, että ne kohosivat taustasta.


title: Parrhasios

text: Hänen maalauksensa kuvasivat enimmäkseen mytologisia kohtauksia, joskin hän maalasi huvin vuoksi myös rivoja aiheita. Maalaus Demoksesta oli erityisen kuuluisa.


title: Ezkaton

text: Ezkaton on puolalaisen blackened death metal -yhtye Behemothin kuudes EP, joka on julkaistu vuonna 2008. EP sisältää seitsemän kappaletta, sisältäen yhden uuden kappaleen "Qadosh", kappaleiden liveversioita sekä studiossa uudelleennauhoitettuja kappaleita. Levy sisältää myös tulkinnat Master's Hammerin kappaleesta "Jama Pekel" sekä Ramonesin kappaleesta "I'm Not Jesus".


title: Šovgenovin piiri

text: Šovgenovin piiri (; adygeksi Шэуджэн район, "Šeudžen raion") on kunnallinen itsehallintoalue Adygeian tasavallassa Venäjällä. Vuonna 1924 perustetun piirin pinta-ala on 521,5 neliökilometriä. Nykyisen nimensä se sai vuonna 1929 valkoisten elokuussa 1918 teloittaman Kubanin–Mustanmeren neuvostotasavallan vuoristolaisasioiden komissaarin Mos Šovgenovin mukaan. Asukkaita on 15 500 henkeä (vuonna 2009).


title: Šovgenovin piiri

text: Šovgenovin piiri sijaitsee Adygeian koillisosassa. Pohjoisessa se rajoittuu Krasnodarin aluepiirin Kurganinskin ja Ust-Labinskin piireihin, idässä Adygeian Košehablin ja etelässä Giaginskajan piireihin, lounaassa Krasnodarin aluepiirin Beloretšenskin piiriin sekä lännessä Adygeian Krasnogvardeiskojen piiriin. Suurin osa pinta-alasta on peltoa ja niittyä. Metsistä suurin on 30 neliökilometrin laajuinen Tšornyi les. Piirin pohjois- ja itärajaa pitkin virtaa Labajoki. Hyötykaivannaisia ovat hiekka, sora ja savi.


title: Šovgenovin piiri

text: Piiriin kuuluu kuusi maalaiskuntaa: Dukmasov, Džerokai, Hakurinohabl, Hatažukai, Mamheg ja Zarevo. Hallinnollinen keskus on Hakurinohablin kylä. Kaikkiaan piirissä on 7 kylää, 3 taajamaa ja 21 huuttoria. Asukkaista 64 % on adygeja ja 35 % venäläisiä. Kaupunkiväestöä ei ole.


title: Šovgenovin piiri

text: Seudun pääelinkeino on viljakasvien viljelyyn erikoistunut maatalous. Viime vuosina on pyritty kehittämään myös nautakarjan, lampaiden, sikojen ja siipikarjan kasvatusta. Teollisuutta edustavat meijeri, leipätehdas, lihanjalostuslaitos ja makkaratehdas. Lisäksi harjoitetaan hampun jalostusta sekä rakennustarvikkeiden tuotantoa.


title: Šovgenovin piiri

text: Vuonna 2007 piirissä toimi 15 yleissivistävää koulua, 7 lastentarhaa, lastenkoti, täydennyskoulutuskeskus ja urheilukoulu. Kulttuurilaitoksia ovat piirin kansankulttuurin keskus, 17 kulttuuri- ja kerhotaloa, keskuskirjasto ja sen 14 haaraosastoa, kaksi valtiollista ja kaksi kansanmuseota. Sosiaalipalveluihin kuuluu piirisairaala, piirin poliklinikka, 17 ensiapuasemaa, lasten kuntoutuskeskus ja vanhainkoti. Alueella on lähes 500 arkeologista, historiallista ja kulttuurimuistomerkkiä. Niistä huomattavimpia ovat muinaiset kurgaanihaudat, kultti- ja asuinpaikat.


title: Imre Peterdi

text: Imre Peterdi (s. 31. toukokuuta 1980) on unkarilainen jääkiekkoilija, pelipaikaltaan vasen laitahyökkääjä. Peterdi edustaa budapestiläistä Ferencvárosin joukkuetta ja maansa maajoukkuetta. Peterdi oli muun muassa mukana vuoden 2009 MM-kisoissa ja teki kaksi maalia. Hän on pelannut urallaan kolmessa pääsarjassa: Itävallan Erste Bank Eishockey Ligassa, Unkarin ja Romanian yhteisessä MOL Ligassa ja Puolan Polska Liga Hokejowassa.


title: Grand Combin

text: Grand Combin on Valais'n Alpeilla, Sveitsin Wallisissa sijaitseva 4 314 metriä korkea vuori.


title: At the Arena ov Aion – Live Apostasy

text: At the Arena ov Aion – Live Apostasy on puolalaisen blackened death metal -yhtye Behemothin ensimmäinen livealbumi, joka on julkaistu 10. lokakuuta 2008 Regain Recordsin kautta. Albumi nauhoitettiin La Locossa, Pariisissa 17. helmikuuta 2008 "European Apostasy" -kiertueen aikana.Digipakin bonuskappaleet


title: Ämmänkuopat

text: Ämmänkuopat ovat ryhmä suppakuoppia Kankaannummessa Someron Pitkäjärvellä.


title: Ämmänkuopat

text: Tarinan mukaan Ämmänkuopat ovat syntyneet, kun jättiläisämmä oli tahtonut tehdä sillan Pitkäjärven yli ja oli tätä varten kantanut esiliinassaan hiekkaa viereisestä Kankaannummesta järveen. Esiliinan revettyä työ jäi kesken, mutta jäljellä ovat tästä todistamassa harjuaineksesta koostuvassa nummessa Ämmänkuopiksi kutsutut kuopat ja Pitkäjärvessä niin ikään harjuaineksesta muodostunut Napinniemi.


title: Ämmänkuopat

text: Alun perin kuoppia mainitaan olleen neljä suurempaa ja kaksi pienempää, mutta soranotto on suureksi osaksi tuhonnut kuopat. Soranoton myötä on hävinnyt kolme kuoppaa, jotka vielä vuonna 1957 kartoitetussa peruskartassa ovat nähtävissä. Yksi kuopista on rauhoitettu luonnonmuistomerkiksi vuonna 1955. Lisäksi yksi isompi ja yksi pienempi kuoppa tästä länteen ovat vielä jäljellä.


title: Napinniemi

text: Napinniemi on niemi Someron Pitkäjärvessä. Niemi on maapohjaltaan harjuainesta, vaikka järven rannat muuten ovat pääosaltaan savea.


title: Napinniemi

text: Tarinan mukaan Napinniemi on syntynyt, kun jättiläisämmä oli tahtonut tehdä sillan järven yli ja oli tätä varten kantanut esiliinassaan hiekkaa viereisestä Kankaannummesta järveen. Esiliinan revettyä työ jäi kesken, mutta jäljellä ovat tästä todistamassa harjuaineksesta koostuvassa nummessa Ämmänkuopiksi kutsutut kuopat ja Pitkäjärvessä niin ikään harjuaineksesta muodostunut Napinniemi.


title: Maximum Megadeth

text: Maximum Megadeth on Megadethin ensimmäinen EP, joka on julkaistu vuonna 1991 Capitol Recordsin kautta. Albumi julkaistiin ainoastaan Yhdysvalloissa juuri albumin menestyneimmän albumin "Rust in Peacen" jälkeen. EP sisältää kappaleita yhtyeen neljältä ensimmäiseltä studioalbumilta, joista kaksi on nauhoitettu livenä Lontoossa ("Hangar 18" ja "Anarchy in the UK").


title: Maximum Megadeth

text: Albumi ei koskaan sijoittunut Billboard-listalle.


title: Myles Kennedy

text:
Myles Richard Kennedy (s. 27. marraskuuta 1969) on yhdysvaltalainen muusikko, laulaja ja lauluntekijä.
Hän on tehnyt musiikkia monien yhtyeiden kanssa, mutta parhaiten hänet tunnetaan Alter Bridgen laulajana ja kitaristina. Vuonna 2010 Myles lauloi ”Back from Cali” ja "Starlight" kappaleet Slashin debyyttialbumilla Slash, sekä myöhemmin vuonna 2012 Slashin toisen sooloalbumin Apocalyptic Love. Nykyään Myles viettää aikaansa vaimonsa Selenan kanssa kirjoittaessaan musiikkia.


title: Martin Kinnunen

text: Martin Kinnunen (s. 15. maaliskuuta 1983) on ruotsinsuomalainen poliitikko. Hän on edustanut Ruotsidemokraatteja Ruotsin valtiopäivillä vuodesta 2014.


title: Martin Kinnunen

text: Kinnunen oli Sverigedemokratisk Ungdomin puheenjohtaja 2005–2007. Hän oli puolueen valtakunnallinen kansliasihteeri Tukholmassa kunnes erosi tehtävistään vuonna 2009 ja muutti Saksaan väkivaltaa pakoon. Kinnunen ja hänen naisystävänsä pahoinpideltiin Gullmarsplanin metroasemalla 6. heinäkuuta 2009. Aiemmin Kinnusen kotiin oli hyökätty ja hänen yksin kotona ollutta avovaimoaan uhkailtu. Vuonna 2016 Svean hovioikeus tuomitsi Kinnusen ehdolliseen vankeusrangaistukseen ja sakkoihin kirjanpitorikoksesta, mutta hän sai pitää valtiopäiväpaikkansa.


title: Robert Williams

text: Robert Williams voi tarkoittaa ainakin seuraavia:


title: Teutšežin piiri

text: Teutšežin piiri (; adygeksi Теуцожь район, "Teutsož raion") on kunnallinen itsehallintoalue Adygeian tasavallassa Venäjällä. Vuonna 1924 perustetun piirin pinta-ala on 698 neliökilometriä. Nykyisen nimensä se sai vuonna 1940 adygelaisen kansanrunoilijan Tsug Teutšežin mukaan. Asukkaita on 19 600 henkeä (vuonna 2009).


title: Teutšežin piiri

text: Teutšežin piiri sijaitsee Adygeian länsiosassa. Pohjoisessa se rajoittuu Krasnodarin kaupunkiin, idässä Krasnodarin aluepiirin Beloretšenskin piiriin, etelässä Gorjatši Kljutšiin sekä lännessä Adygeian Adygeiskin kaupunkiin ja Tahtamukain piiriin. Piirin pohjoispuolella on Kubanin muodostama Krasnodarin tekojärvi.


title: Teutšežin piiri

text: Piiriin kuuluu Tljustenhablin kaupunkimainen taajama ja kuusi maalaiskuntaa: Assokalai, Džidžihabl, Gabukai, Ponežukai, Ptšegatlukai ja Votšepši. Hallinnollinen keskus on Ponežukain kylä, josta on 43 kilometriä Krasnodariin ja 88 kilometriä tasavallan pääkaupunkiin Maikopiin. Kaikkiaan piirissä on kolme taajamaa, 13 kylää ja 11 huuttoria. Asukkaista 73 % on adygeja, 21 % venäläisiä ja 1,5 % ukrainalaisia. Kaupunkiväestön osuus on 25 %.


title: Teutšežin piiri

text: Seudun pääelinkeinoja ovat maatalous, kalankasvatus ja elintarviketeollisuus. Lisäksi on rakennustarviketeollisuutta. Piirin kautta kulkee M4-valtatie.


title: Teutšežin piiri

text: Vuonna 2009 piirissä toimi 17 yleissivistävää koulua, neljä lastentarhaa, lasten luomistyön keskus ja urheilukoulu. Kulttuurilaitoksia ovat 16 kerhotaloa, keskuskirjasto ja sen 15 haaraosastoa, kaksi lasten taidekoulua, Tsug Teutšežin museo ja kaksi elokuvasalia. Sosiaalipalveluihin kuuluu piirisairaala, poliklinikka , Džidžihablin paikallissairaala ja ensiapuasemat.


title: Tatra T81

text: Tatra T81 oli Tatran vuosina 1939–1942 valmistama kolmiakselinen, raskas maastokuorma-auto, jonka kantavuus oli 6 500 kg. Auto oli varustettu vetävällä telillä.


title: Tatra T81

text: Auto suunniteltiin toisen maailmansodan aikana Saksan asevoimien tarpeisiin taistelujoukkojen huoltoa varten. T81:n seuraaja oli T111.


title: Tatra T81

text: Toisen maailmansodan aikana nopeasti edennyt Wehrmacht tarvitsi raskaita kuorma-autoja tavaroiden kuljettamiseen eturintaman joukoille. Tatralle annettiin tehtäväksi suunnitella tarpeeseen sopiva kuorma-auto. Suunnittelutyö aloitettiin 1939 ja valmistui samana vuonna. Auton sarjatuotanto alkoi vuonna 1940.


title: Tatra T81

text: Auton voimanlähteenä oli nelitahtinen, vesijäähdytteinen V8-diesel, jonka iskutilavuus oli 12,5 litraa. Nokka-akseli oli sijoitettu moottorinlohkoon ja moottorissa oli kuivapohjavoitelu. Polttoaineensyöttöjärjestelmänä oli Bosch PE 8 B 75 D. Magneetto oli 12-volttinen ja sen teho oli 300 W. Käynnistysmoottori oli 24-volttinen.


title: Tatra T81

text: Sodan edetessä ja polttoaineen saannin vaikeutuessa moottorista suunniteltiin myös puukaasulla käyvä, 14,7-litrainen muunnelma, jonka mallinimi oli T81H. Tässä mallissa iskutilavuutta oli muutettu kasvattamalla sylinterin halkaisijaa 10 mm:llä. Puukaasujärjestelmä oli Imbertin valmistama.


title: Tatra T81

text: Moottorin takana oli mekaanisesti toimiva kaksilevyinen kuiva kytkin, josta voima välittyi neliportaiseen synkronoimattomaan vaihteistoon, joka oli osa auton kantavaa rakennetta. Vaihteistoon oli integroitu myös kaksiportainen alennusvaihde. Vaihteiston takapää oli kytketty runkorakenteena toimineeseen keskusputkirunkoon, jonka sisällä kulki voimansiirtoakseli takana olleelle telille. Telin molemmat akselit olivat vetäviä. Taka-akseleilla oli heilurityyppinen erillisjousitus ja ne oli jousitettu pitkittäisin puolielliptisin lehtijousin, joiden etupäät oli kytketty etummaiseen ja takapäät taimmaiseen akseliin. Lehtijouset oli kiinnitetty keskeltä runkorakenteeseen ja toimivat samalla telin keinuvipuina. Etuakselilla oli päällekkäinen kolmiotuenta ja kierrejouset.


title: Tatra T81

text: Käyttöjarruina oli jokaisella pyörällä paineilmatoimiset rumpujarrut. Seisontajarrua varten oli runkoputken takapäässä erillinen voimansiirtoon kytketty jarrurumpu, johon vaikutti kaksi mekaanisesti toimivaa jarrukenkää. Taka-akseleilla oli paripyörät.


title: Tatra T81

text: Auton sähköjärjestelmä oli 12-volttinen, mutta sen voi kääntää 24-volttiseksi katkaisimen kautta. Akut olivat 12-volttisia ja niitä oli kaksi kappaletta.


title: Tatra T81

text: Puukaasukäyttöisen muunnelman häkäpönttö oli sijoitettu ohjaamon taakse.


title: Tatra T81

text: Autoja valmistettiin yhteensä 220 kappaletta kolmessa toimituserässä. Suurin osa, ja mahdollisesti kaikki, toimitettiin Ordnungspolizein Berliinin yksikön käyttöön. Joitain yksilöitä tiedetään tosin kulkeutuneen Wehrmachtillekin.


title: Tatra T81

text: Mallin seuraaja oli kantavuudeltaan 6,5-tonninen T111. T81:n valmistus päättyi 1942.


title: Purjehdus kesäolympialaisissa 1908

text: Vuoden 1908 Lontoon kesäolympialaisten purjehdus järjestettiin 27. – 29. heinäkuuta ja 11. – 12. elokuuta 1908 Britanniassa Rydessä ja Hunters Quayssa. Laji oli olympialaisten ohjelmassa toista kertaa. Mukana oli 64 osanottajaa viidestä maasta. Kaikissa luokissa ei ollut tarpeeksi osallistujia, ja pronssi- ja hopeamitaleja jätettiin jakamatta. 15-metristen luokassa ei ollut yhtään osallistujaa.


title: Antifascistisk aktion (Ruotsi)

text: Antifascistisk aktion eli AFA (myös Antifa) on ruotsalainen äärivasemmistolainen ulkoparlamentaarinen verkosto, joka on osa samannimistä eurooppalaista verkostoa. Verkosto koostuu militanteista antifasisteista, joiden aatteelliset juuret ovat sosialismin eri muodoissa. AFA:n perimmäinen tavoite on kumota nykyinen yhteiskuntajärjestys vallankumouksen avulla ja luoda yhteiskunta ilman valtiota ja yhteiskuntaluokkia. Näennäisestä "vallankumouksellisuudesta" ja valtion vastaisuudesta huolimatta Ruotsin AFA on todettu tekevän yhteistyötä vallitsevan järjestelmän kanssa muun muassa rasismin ja syrjinnän vastaisessa toiminnassa. Verkosto pyrkii taistelemaan nationalistisen liikkeen jäseniä vastaan, mutta sen toimet kohdistuvat myös sellaisiin viranomaisiin, yrityksiin ja luottamustehtävissä toimiviin poliitikoihin, jotka AFA:n mielestä osallistuvat sortavan yhteiskuntajärjestyksen ylläpitämiseen.


title: Antifascistisk aktion (Ruotsi)

text: AFA:n toiminta on joissain tapauksissa ollut väkivaltaista, ja järjestö on syyllistynyt muun muasa tuhopolttoihin, pahoinpitelyihin ja uhkauksiin vastustajinaan pitämiänsä tahoja kohtaan. AFA:n mukaan väkivalta on yksi keinoista saavuttaa järjestön tavoite. Ruotsin turvallisuuspoliisin mukaan AFA on yksi autonomisen vasemmiston johtavista järjestöistä. Vaikka järjestöä ei nähdäkään uhkana Ruotsin demokraattiselle järjestelmälle, se nähdään vakavana uhkana yksittäisiä henkilöitä kohtaan.


title: Antifascistisk aktion (Ruotsi)

text: Ruotsin AFA toimi hyvin läheisessä suhteessa vuonna 2015 lakkautetun äärivasemmistolaisen ja militantin Revolutionära Frontenin kanssa. Niistä on käytetty yhteisnimitystä AFA Revolutionära Fronten (RF). Myös Revolutionära Front on syyllistynyt väkivaltarikoksiin.


title: Antifascistisk aktion (Ruotsi)

text: Autonominen vasemmisto alkoi 1990-luvun alussa kiinnittää yhä enemmän huomiota kasvavaan Valkoinen ylivalta -liikkeeseen. Syynä tähän olivat luultavasti raa'at väkivaltarikokset ja toimet, jotka kohdistuivat noin 15 pakolaisten vastaanottokeskukseen. Kyseiset rikokset loivat pohjan autonomiselle antifasismille.


title: Antifascistisk aktion (Ruotsi)

text: Nimi "Antifascistisk aktion" tuli ensimmäisen kerran esille vuonna 1991 kuningas Kaarle XII:n kuoleman vuosipäivänä järjestettyjen vastamielenosoitusten yhteydessä, mutta koko Ruotsin kattava verkosto perustettiin vasta vuonna 1993, jolloin tavoitteena oli anarkismin parempi organisointi.


title: Antifascistisk aktion (Ruotsi)

text: AFA-verkosto on vallankumouksellinen, sosialistinen liike, jonka tavoitteena on yhteiskunta ilman valtiota ja luokkia. Liike uskoo luokkataisteluun. Tarkoitus on korvata parlamentarismi anarkososialistisen mallin mukaisella suoralla kansanvallalla.


title: Antifascistisk aktion (Ruotsi)

text: AFA-ryhmien yhteinen nimittäjä on tahto taistella seksismiä, kapitalismia, rasismia ja homofobiaa vastaan. AFA kuvaa itseään militantiksi, mikä määritellään valmiutena puolustaa itseään ja ihanteitaan tekemättä kompromisseja ja päättämällä itse, mikä on oikein ja mikä väärin.


title: Antifascistisk aktion (Ruotsi)

text: AFA:n omien verkkosivujen mukaan siitä huolimatta, että heitä toisinaan syytetään siitä, että he uskovat väkivallan välttämättömyyteen kamppailussa fasismia vastaan, heillä ei ole tarvetta keräillä poliittisia pisteitä, kalastella ääniä tai saada myönteisiä arvioita porvarilliselta medialta.


title: Antifascistisk aktion (Ruotsi)

text: AFA:lla ei ole keskushallintoa tai -johtoa, vaan järjestön toiminta perustuu puhtaasti verkostoihin. AFA-verkoston pääasiallinen tehtävä on vaihtaa tietoja, jakaa kokemuksia ja koordinoida toimintaa paikallisryhmien välillä. Järjestöllä kuitenkin on tietynlainen rakenne, ja joka vuosi järjestetään maanlaajuisia kokoontumisia, joissa määritellään toiminnan suuntalinjoja ja päätetään tärkeysjärjestyksistä, mikä joskus johtaa kansallisten kampanjoiden järjestämiseen. Kaikki AFA-ryhmät eivät kuitenkaan ole osa maanlaajuista verkostoa.


title: Antifascistisk aktion (Ruotsi)

text:
Maanlaajuiseen verkostoon kuuluvat AFA:n omien verkkosivujen mukaan:
Sellaisia AFA-ryhmiä, joita ei pidetä "Antifascistisk Aktion Sverigen" paikallisryhminä, ovat muun muassa:AFA on osallistunut Ruotsissa monenlaiseen yhteistyötoimintaan rasismia vastustavan "Nätverket mot rasism" -verkoston ja erilaisten paikallisryhmien kanssa. AFA tekee myös yhteistyötä muiden eurooppalaisten rasisminvastaisten verkostojen kanssa.


title: Antifascistisk aktion (Ruotsi)

text: AFA:n toimintaan kuuluu niin mielipiteenmuodostusta mainoksien ja mielenosoitusten avulla kuin suoraa toimintaa, joka voi käsittää myös vahingonteon ja pahoinpitelyt ("fyysiset kohtaamiset"). AFA itse on sitä mieltä, että väkivaltaiset toimet ovat vain pieni osa järjestön toimintaa. Mielipiteenmuodostukseen kuuluu esimerkiksi yleisön tiedottaminen henkilöistä, jotka ovat kansallissosialisteja ja protestien järjestäminen kansallissosialistisia kokoontumisia vastaan. Toimintaan kuuluu joskus myös keskustelua sellaisten vanhempien kanssa, joiden lapset ovat liittyneet kansallissosialistisiin liikkeisiin.


title: Antifascistisk aktion (Ruotsi)

text: AFA:lla on myös tiedusteluyksikkö, "AFA dokumentation", joka ylläpitää tietoja äärioikeistosta. Yksikön materiaaleja käyttävät joskus myös toimittajat ja lehdet. "AFA dokumentation" on myös kirjoittanut ruotsalaisten kansallissosialistien uusista organisaatiomalleista antologiaan "Brunt!", joka kertoo äärioikeistolaisista liikkeistä. Vuonna 2004 "AFA dokumentation" tunkeutui äärioikeistolaisia teoksia kustantavan Nordiska förlaget -kustantamon tietokoneille ja sai haltuunsa heidän asiakaslistansa.


title: Antifascistisk aktion (Ruotsi)

text: AFA on tunnettu siitä, että se on ottanut vastuulleen laittomia hyökkäyksiä, jotka ovat kohdistuneet nationalistiseen liikkeeseen kuuluvien poliittisten puolueiden ja järjestöjen edustajiin. Hyökkäykset ovat kohdistuneet muun muassa Kansallisdemokraatteihin ("Nationaldemokraterna"), Ruotsidemokraatteihin ("Sverigedemokraterna") ja Ruotsalaiseen vastarintaliikkeeseen ("Svenska motståndsrörelsen"). Järjestö on myös hyökännyt eduskunnassa istuvia Kristillisdemokraatteja ("Kristdemokraterna") ja Keskustapuoluetta ("Centerpartiet") vastaan.


title: Antifascistisk aktion (Ruotsi)

text: AFA toimii suoran toiminnan periaatteen mukaisesti ja soveltaa eri toimintatapoja tilanteen mukaan, vaikka toiminta sisältäisikin lain ja järjestyksen rikkomista. AFA:n mukaan väkivalta on väistämätöntä taistelussa kansallissosialismia ja kapitalismia vastaan. Nämä toimintatavat ovat joissakin tapauksissa johtaneet selkkauksiin poliisin kanssa. Järjestön laatimassa oppaassa todetaan, että väkivalta on eräs keino saavuttaa järjestön tavoite.


title: Antifascistisk aktion (Ruotsi)

text: AFA ylläpitää rekisteriä yksityishenkilöistä, jotka ovat järjestön vastustamien puolueiden ja järjestöjen jäseniä tai toimivat niissä aktiivisesti. AFA tiedottaa yhdistyksiä ja työpaikkoja kyseisten henkilöiden mielipiteistä, mikä saattaa johtaa siihen, että henkilöt suljetaan ulkopuolelle tai syrjäytetään työstään ja yhdistystoiminnasta. Rekisteri sisältää muun muassa henkilöiden nimiä, osoitteita, henkilötietoja ja tietoa heidän suhteistaan muihin. Ihmisten rekisteröinnin tavoitteena on tietojen avulla pakottaa äärioikeistolaisia jättämään järjestönsä.


title: Antifascistisk aktion (Ruotsi)

text: Useimmat AFA-aktivistit ovat halunneet pysyä nimettöminä. Syyksi siihen on ilmoitettu jäsenien henkilökohtaisen turvallisuuden suojaaminen. Poikkeuksena tästä on Salka Sandén, joka kertoo kirjassaan "Deltagänget" ajastaan järjestön jäsenenä.


title: Antifascistisk aktion (Ruotsi)

text: Kirjan "Extremister" kirjoittanut Magnus Sandelin on analysoinut poliittisia ääriryhmiä ja kirjoittaa, että AFA-verkoston sisällä vallitsee ajatus siitä, että järjestön harjoittama väkivalta on oikeutettua. Sandelin sanoo, että AFA hyödyntää itse luomaansa "väkivaltapääomaa" uhkaillakseen ja harjoittaakseen väkivaltaa toisin ajattelevia kohtaan.


title: Antifascistisk aktion (Ruotsi)

text: AFA:a ovat kritisoineet sellaiset järjestöt, joiden ajatellaan kuuluvan vallankumouksellisiin ja reformistisiin liikkeisiin. AFA:n liikkumatila ja tuki Ruotsin vasemmiston keskuudessa väheni voimakkaasti Göteborgin vuoden 2001 mielenosoitusten jälkeen.


title: Antifascistisk aktion (Ruotsi)

text: Ruotsin turvallisuuspoliisi pitää AFA:a yhtenä tärkeimmistä järjestöistä autonomisen vasemmiston keskuudessa. Järjestön ei katsota uhkaavan Ruotsin demokraattista järjestelmää, mutta sitä pidetään vakavana uhkana tiettyjä henkilöitä kohtaan. Turvallisuuspoliisi sanoo AFA:n kannattajien kartoittavan laajamittaisesti Valkoinen ylivalta -liikkeen jäseniä, tekevän uhkauksia ja hyökkäyksiä yksittäisiä henkilöitä vastaan sekä puolustavan militantteja ja symbolisia toimia.


title: Antifascistisk aktion (Ruotsi)

text: Maaliskuun 7. päivä vuonna 2008 turvallisuuspoliisi julkaisi kuntien ja valtion luottamushenkilöihin kohdistuvia uhkia käsittelevän raportin. Raportissa todetaan, että Ruotsidemokraatteihin "kohdistuu jatkuvasti uhkauksia ja tekoja, joiden takana on joko AFA tai henkilöt, jotka käyttävät AFA:n symboleita". Turvallisuuspoliisi kirjoittaa myös, että mainitun toiminnan "pääasiallinen tarkoitus vaikuttaa olevan se, että poliitikot saataisiin jättämään virkansa".


title: Jeff Young

text: Jeff Young (s. 31. maaliskuuta 1962) on amerikkalainen kitaristi. Hän valmistui Musicians Institutesta vuonna 1985, ja on parhaiten tunnettu Megadethin kitaristina vuoden 1988 albumilla "So Far, So Good... So What!". Erinäisten musikaalisten projektien lomassa hän on toiminut kirjoittajana Guitar Worldissa.


title: Mont Dolent

text: Mont Dolent on Mont Blancin massiivilla, Sveitsin ja Italian rajalla sijaitseva 3 823 metriä korkea vuorenhuippu.


title: Mont Dolent

text:
Italian, Ranskan ja Sveitsin yhteinen rajapiste sijaitsee Mont Dolentilla,
joskaan ei huipulla.


title: Kansallisdemokraatit (Ruotsi)

text: Nationaldemokraterna (ND, "Kansallisdemokraatit") on Ruotsidemokraatit-puolueesta vuonna 2001 lohjennut äärilaita, konservatiivinen nationalistipuolue. Heidän mukaansa Ruotsidemokraatit ovat luopuneet etnisyyskäsitteestä.


title: Kansallisdemokraatit (Ruotsi)

text: Puolue on konservatiivinen, nationalistinen ja äärioikeistolainen. Se haluaa muuttaa Ruotsin etnisesti yhtenäiseksi ja vastustaa maahanmuuttoa ei-länsimaista, liiallista ulkomaista yritysomistusta, moskeijoita, homoadoptioita, kivuliaita eläinkokeita ja EU:ta. Puolue kannattaa konservatiivisia perhearvoja.


title: Kansallisdemokraatit (Ruotsi)

text: Puolueen eurooppalaiseen liittoumaan "Alliance of European National Movements" kuuluvat mm. British National Party, Jobbik ja Front National ja Suomessa Vapauspuolue rp. Nationaldemokraternan edustajia puheenjohtajansa Marc Abramssonin johdolla oli vauhdittamassa suomalaisen Vapauspuolueen vaalikampanjaa huhtikuussa 2011 Turussa.


title: Kansallisdemokraatit (Ruotsi)

text: Puolueella on kunnanvaltuutettuja Södertäljen ja Nykvarnin kunnissa. Puheenjohtaja on Marc Abramsson ja puolueen lehti "Nationell Idag", nuorisojärjestö Nationaldemokratisk Ungdom ja naisliitto Nationella kvinnoförbundet.


title: Kansallisdemokraatit (Ruotsi)

text: Valittu 6.9.2009:


title: Aquarius (Hakenin albumi)

text: Aquarius on lontoolaisen progressiivisen metalliyhtyeen Hakenin debyyttialbumi. "Aquarius" on konseptialbumi, joka kertoo tarinan merenneidosta, joka syntyy ihmisperheeseen.


title: Aquarius (Hakenin albumi)

text: Musiikki Richard Henshall, sanat Ross Jennings ja sovitus Haken kaikissa kappaleissa.


title: Pitkä QT -oireyhtymä

text: Pitkä QT -oireyhtymä ("Long QT syndrome, LQTS") on perinnöllinen sairaus, jossa sydämen sähköinen toiminta poikkeaa normaalista. Tämä altistaa vakaville rytmihäiriöille: pitkä QT-aika voi aiheuttaa ns. ("torsades des pointes"), joka voi edetä kammiovärinäksi ja aiheuttaa kuoleman. QT-aika voi olla pidentynyt myös muista kuin perinnöllisistä syistä, esimerkiksi elektrolyyttihäiriöiden ja tiettyjen lääkeaineiden vuoksi (hankinnainen pitkä QT -oireyhtymä).


title: Pitkä QT -oireyhtymä

text:
Pitkä QT -oireyhtymää sairastavilla henkilöillä EKG:llä mitattava QT-aika on pidentynyt. Pidentynyt QT-aika ei kuitenkaan yleensä "tunnu" miltään, ja kantaja voi elää oireettomana tietämättä sairaudestaan. Usein sairauden ensimmäisenä oireena on kuitenkin tajuttomuuskohtaus. Pitkä QT-aika nimittäin voi johtaa ns. (torsades de pointes), jolloin sydämen kyky pumpata verta aivoihin häiriintyy ja aiheuttaa tajunnan menetyksen. Pitkä QT -oireyhtymä voi myös johtaa kammiovärinään ja sydämenpysähdykseen, joka voi aiheuttaa jopa sydänperäisen äkkikuoleman.
Tyypillisesti tajuttomuuskohtaukset liittyvät voimakkaaseen fyysiseen rasitukseen tai jännittävään tai pelottavaan tilanteeseen.


title: Pitkä QT -oireyhtymä

text: Pitkä QT -oireyhtymälle altistavia tekijöitä ovat sukuhistoria, muu sydänsairaus, elektrolyyttihäiriö (esim. alhainen kaliumtaso) ja tietyt lääkeaineet. Oireyhtymää esiintyy myös enemmän naisilla sekä vanhemmilla ihmisillä.


title: Pitkä QT -oireyhtymä

text:
Sydämen normaali toiminta perustuu sydämessä syntyviin sähköisiin ärsykkeisiin, joissa solukalvojen ionikanavat, erityisesti kalium- ja natriumkanavat, ovat keskeisessä roolissa.
Useita geenejä on yhdistetty pitkä QT -oireyhtymään. Näistä suuri osa liittyy ionikanavien toimintaan. Pitkä QT -oireyhtymää aiheuttavat mutaatiot esimerkiksi vaikuttavat ionikanavien rakenteeseen tai määrään.
Diagnoosi perustuu erityisesti EKG-tutkimukseen mutta myös oireisiin ja sukuhistoriaan. EKG-tutkimuksissa tehdään usein EKG:n pitkäaikaisrekisteröinti (ns. Holter-tutkimus) ja rasitus-EKG. Joskus diagnosoimiseksi tehdään myös geenitutkimuksia. Diagnoosin saamiseksi QT-ajan on oltava vähintään 390 ms.


title: Pitkä QT -oireyhtymä

text: Pitkä QT -oireyhtymän diagnosoinnissa käytetään usein alla olevaa listaa. Alle 1 pistettä: ei pitkä QT -oireyhtymää; 1,5-3 pistettä: epäilty pitkä QT -oireyhtymä; yli 3,5 pistettä: diagnosoidaan pitkä QT -oireyhtymä.


title: Pitkä QT -oireyhtymä

text: Kriteerit:


title: Pitkä QT -oireyhtymä

text:
Ensisijaisena hoitona on lääkehoito. Yleisimmin käytetyt lääkkeet ovat beetasalpaajia, ja kaikkein eniten pitkä QT -oireyhtymän rytmihäiriöiden estolääkkeenä käytetään propranololia. Joskus sairastaville joudutaan lisäksi asentamaan sydämentahdistin.
Muun hoidon lisäksi on tärkeä ehkäistä rytmihäiriöitä myös muilla elintavoilla. Sydämen normaalille toiminnalle neste- ja suolatasapaino ovat elintärkeitä. Erityisesti riittävä kaliumin saanti on tärkeää sydämen toiminnalle.


title: Pitkä QT -oireyhtymä

text: Ennuste diagnoosin saaneelle on hyvä: oireyhtymä ei yleensä lyhennä elinikää, jos henkilö huolehtii lääkityksestä ja välttelee rytmihäiriöille altistavia tilanteita.


title: Pitkä QT -oireyhtymä

text: Perinnöllisen pitkä QT -oireyhtymän esiintyvyys on n. 1:2 000.


title: Rude Awakening

text: Rude Awakening voi tarkoittaa ainakin seuraavia:


title: Aaltomaija

text: Aaltomaija ("Calathea rufibarba") on marantakasvien heimoon kuuluva ruohomainen kasvilaji. Sitä viljellään huonekasvina sen aaltoilevien lehtien takia. Kasvi kasvaa luontaisesti aluskasvina.


title: Aaltomaija

text: Aaltomaija viihtyy varjossa tai puolivarjossa, sitä ei saa asettaa suoraan auringonpaisteeseen. Kastele säännöllisesti kasvukaudella, mutta anna mullan kuivahtaa hiukan kastelujen välissä. Kasvi tykkää suuresta ilmankosteudesta, joten sitä pitää suihkuttaa ahkerasti vedellä. Ihanteellinen kasviterraarioon. Kasvukaudella kasvi viihtyy normaalissa huoneenlämmössä, mutta talvella hieman viileämmässä. Aaltomaijaa ei saa sijoittaa alle 15 °C.


title: Seepramaija

text: Seepramaija ("Calathea zebrina") on marantakasvien heimoon kuuluva huonekasvi, joka on peräisin Kaakkois-Brasiliasta. Kasvi on saanut nimensä lehtiensä raidoituksesta, joka muistuttaa seepraa. Lajinimi "zebrina" tarkoittaakin ”seepra-raitaista”.


title: Baburin moskeija

text: Baburin moskeija (, ) oli Ayodhyassa, Intian Uttar Pradeshin osavaltiossa sijainnut moskeija, jonka hindulaiset mielenosoittajat tuhosivat 6. joulukuuta 1992. Seuranneissa maanlaajuisissa, hindujen ja muslimien välisissä levottomuuksissa kuoli yli 2 000 ihmistä. Paikka oli ja on edelleen uskonnollisen kiistan kohde, sillä muslimeille se on 1500-luvulla mogulihallitsija Baburin rakennuttama moskeija ja toisaalta hinduille Raman syntymäpaikka ja hänelle omistetun temppelin muinainen sijaintipaikka.


title: Baburin moskeija

text: Moskeija rakennettiin 1527 tai 1528. Paikasta on kiistelty 1800-luvulta asti, mutta 1984 perustettu äärihindulainen liike Vishwa Hindu Parishad (VHP) sekä Intian kansanpuolue (BJP) ottivat asiakseen paikan vapauttamisen ja hindulaisen temppelin rakentamisen moskeijan paikalle.


title: Baburin moskeija

text: VHP aktivoitui asiassa 1989, ja moskeijan viereen laskettiin temppelin perustukset. Seuraavana vuonna 1990 äärihinduaktivistit vahingoittivat moskeijaa osittain. Intian hallitus yritti tuloksetta välittää uskonnollisten ryhmien välisessä kiistassa.


title: Baburin moskeija

text: 6. joulukuuta 1992 Ayodhyaan kokoontui suuri joukko äärihinduja uskonnolliseen mielenosoitustilaisuuteen. Yksi BJP:n johtohahmoista, myöhempi varapääministeri Lal Krishna AdvanI oli luvannut hallitukselle, että seremonia rajoittuisi vain symboliseen uuden temppelin peruskiven muuraukseen. Kuitenkin ehkä jopa 150 000 äärihindua käsittänyt joukko hyökkäsi Baburin moskeijaan poliiseista ja paikalla olleesta mediasta piittaamatta ja hävitti sen. Tapahtumaa seuranneissa maanlaajuisissa levottomuuksissa kuoli yli 2 000 ihmistä, pääasiassa muslimeja.


title: Baburin moskeija

text: Helmi-maaliskuussa 2002 paikalle temppeliä rakentamaan saapui VHP:n ja Bharatiya Janata Partyn innoittamina satoja hinduvapaaehtoisia. Työstä ei kuitenkaan tullut mitään, ja palaavia hinduvapaaehtoisia kuljettaneen junan 58 kuolonuhria vaatinut tuleensytytys johti Gujaratin osavaltiossa mellakoihin, joissa sai surmansa 1 000–2 000 pääasiassa islaminuskoista.


title: Baburin moskeija

text: Huhtikuussa 2002 Intian korkein oikeus ryhtyi toimiin sen selvittämiseksi, kummalla puolella oli suurempi oikeus pyhään paikkaan. Arkeologisia kaivauksia tehtiin, ja 2003 moskeijanalisia jäänteitä vanhasta temppelistä löytyi, mutta muslimit kiistivät oikeuden teettämän selvityksen tulokset.


title: Baburin moskeija

text: Syyskuussa 2003 seitsemää äärihindujohtajaa vastaan nostettiin syytteet 1992 tapahtuneesta moskeijan hävityksestä. Heinäkuussa 2005 paikalla tehtiin autopommi-isku, jonka tekijöiksi epäiltiin ääri-islamisteja. Seuranneessa taistelussa turvallisuusjoukot surmasivat seitsemän hyökkääjiksi epäiltyä.


title: Baburin moskeija

text: Kesäkuussa 2009 tuomari Liberhanin lähes 17 vuotta kestänyt selvitys vuoden 1992 moskeijan hävityksestä valmistui. Selvityksen sisältöä ei annettu julkisuuteen ennen kuin Intian parlamentissa marraskuussa 2009, kun tiedotusvälineet olivat raportoineet siitä vuodettuja tietoja.


title: Purjehdus kesäolympialaisissa 1912

text: Vuoden 1912 Tukhholman kesäolympialaisten purjehdus järjestettiin 20. – 22. heinäkuuta 1912 Ruotsissa Nynäshamnissa. Laji oli olympialaisten ohjelmassa kolmatta kertaa. Mukana oli 109 osanottajaa kuudesta maasta. Tapahtumia oli neljä.


title: Lacina Traoré

text: Lacina Traoré (s. 20. toukokuuta 1990 Abidjan) on norsunluurannikkolainen jalkapalloilija, pelipaikaltaan hyökkääjä. Hän edustaa ranskalaisseura AS Monacoa. Hän on edustanut urallaan Stade d'Abidjania, CFR Cluj'ta, FK Kuban Krasnodaria sekä FK Anži Mahatškalaa. Traoré on voittanut Clujin riveissä Romanian liigan vuonna 2010, cupin vuonna 2009 ja supercupin vuosina 2009 ja 2010.


title: Tähkämaija

text: Tähkämaija ("Calathea crocata") on marantakasvien heimoon kuuluva huonekasvi. Kasvi muistuttaa muita maijoja ("Calathea"), mutta lajilla on keltainen/oranssi tähkämäinen kukinto, josta kasvi on saanut suomenkielisen nimen. Lajinimi "crocata" tarkoittaa "sahramin keltainen", mikä viittaa kukinnon väriin.


title: Apollodoros (taidemaalari)

text: Apollodoros tai Apollodoros Skiagrafos (Ἀπολλόδωρος ὁ σκιαγράφος) oli antiikin kreikkalainen taidemaalari, joka eli 400-luvun jälkipuoliskolla eaa. Hänen sanotaan olleen ensimmäisiä, jotka käyttivät varjostusta muotojen kuvaamiseen. "Skiagrafiaksi" kutsuttu varjostustekniikka antoi hänelle lisänimen "Skiagrafos" eli varjojen tekijä.


title: Apollodoros (taidemaalari)

text: Vuoden 480 eaa. tienoilla vaikuttaneen Apollodoroksen tuotanto on hävinnyt. Monet antiikin ajan kirjoittajat, kuten Plutarkhos ja Plinius vanhempi ovat kuitenkin kuvailleet hänen teoksiaan. Pliniuksen mukaan hänellä on ollut rukoilevaa pappia ja Ajaxia esittävät maalaukset Pergamonin kaupungissa. Myös Odysseusta ja Herkuleksen jälkeläisiä kuvaavista maalauksista on mainintoja.


title: Apollodoros (taidemaalari)

text: Todennäköisesti maalausten aiheina oli kreikkalaisia jumalia, jumalattaria ja Kreikan eepoksista tunnettuja henkilöitä, kuten useimmilla saman ajan maalareilla. Aiheiden sijasta hänen maalaustekniikkansa poikkesi muista. Apollodoros sovelsi tiettävästi hienostunutta ristivarjostusta, jota käytettiin etenkin kangasdraperioiden ja myöhemmin myös ihmishahmojen muotoiluun, mutta ei juurikaan ympäröivän tilan kuvauksessa. Apollodoroksen on sanottu olleen myös ensimmäisiä, jotka tekivät taulumaalauksia seinämaalausten ohella.


title: Apollodoros (taidemaalari)

text: Zeuksis oli yksi Apollodoroksen pahimmista kilpailijoista. Zeuksiin arvostusta nosti se, että hänen opettajinaan olivat olleet aiemmat suuret mestarit Demophilus ja Neseus. Apollodoros syytti Pliniuksen mukaan Zeuksista oman tekniikkansa varastamisesta muilta, koska myös Zeuksis tunnettiin varjostuksen käytöstä.


title: Apollodoros (taidemaalari)

text: Apollodoroksen varjostustekniikoiden sanotaan kuitenkin vaikuttaneen aikalaisten ohella myös myöhempiin sukupolviin. Skiagrafian periaate levisi koko Kreikkaan ja osin myös sen ulkopuolelle. Sillä sanotaan olleen vaikutusta myös chiaroscuron, eli valon ja varjon kuvauksen syntymiseen renessanssin taiteessa.


title: Hurrikaani Alice

text: Hurrikaani Alice oli luokan 1 hurrikaani, joka iski Pohjois-Meksikoon ja Etelä-Texasiin, ja vuoden 1954 Atlantin hurrikaanikauden ensimmäinen trooppinen myrsky. Se aiheutti ainakin 55 kuolonuhria, joista 17 raportoitiin Teksasissa ja loput Meksikossa. Saman vuoden joulukuussa oli Atlantilla toinen Alice-niminen myrsky.


title: Hurrikaani Alice

text: "Alicen" arvioidaan muodostuneen Meksikonlahdella 24. kesäkuuta. Myrsky haihtui Texasin eteläosassa 26. kesäkuuta.


title: Tori Black

text: Tori Black (s. 26. elokuuta 1988 Seattle, Yhdysvallat) on yhdysvaltalainen pornonäyttelijä. Hänen ensiesiintymisensä aikusviihteessä oli 2007, ja hän on sen jälkeen esiintynyt yli 200 pornoelokuvassa.


title: Tori Black

text: Hänet valittiin "Penthouse Pet of the Monthiksi" joulukuussa 2008.


title: Tori Black

text: Vuonna 2008 hän aloitti malliuransa Los Angelesissa.


title: Tori Black

text: Blackin ensimmäinen anaaliseksivideo on "Interactive Sex With Tori Black" vuodelta 2009.


title: Tori Black

text: Hän on saanut 11 erilaista palkintoa liittyen porno- ja kauneusalaan.


title: HTC Desire HD

text: HTC Desire HD on taiwanilaisen HTC:n valmistama älypuhelin. Laite tuli myyntiin loppuvuodesta 2010.


title: HTC Desire HD

text: Puhelimessa on käyttöjärjestelmänä Android 2.2, ja sen kehittäjän Googlen palveluja kuten haku, kartat, sähköposti ja pikaviestin. Laitteen 4,3 tuuman kapasitiivinen kosketusnäyttö on toteutettu TFT-tekniikalla. Laitteen kuori on alumiinia. Akun kapasiteetti on 1 230 mAh.


title: HTC Desire HD

text: Desire HD on suunnattu Euroopan ja Aasian markkinoille. Desire HD:n ja HTC:n toisen mallin, Desire Z:n julkistus Lontoossa oli ajoitettu samalle päivälle, kuin matkapuhelinyhtiö Nokian järjestämä Nokia World -tapahtuma. Tämä aiheutti poikkeuksellisia tempauksia yritysten taholta. HTC haki toimittajia Nokian tilaisuudesta omaan tilaisuuteensa linja-autoilla, ja Nokia neuvoi lähtijöitä ottamaan mukaansa korvatulpat ja eväät.


title: Subprime-laina

text: Subprime-laina on takaisinmaksukyvyltään keskimääräistä lainaajaa heikommalle lainanottajalle myönnetty laina. Lainan velallisen/velallisten voidaan eri syistä olettaa normaalivelallista ("prime") todennäköisemmin jättävän lainan osittain tai kokonaan takaisin maksamatta. Tällaisia syitä voivat olla esimerkiksi velallisen alhainen luottoluokitus, velan suuruus suhteessa tuloihin tai omaisuuteen, vakuuksien puuttuminen tai vähäisyys tai lainan muotoseikkojen kuten velallisen tunnistuksen tai asiakirjojen puute. Subprime-asiakkaalla siis yksinkertaisesti on huonompi luottoarvo kuin keskimääräisellä asiakkaalla.


title: Subprime-laina

text: Ennen subprime-lainojen yleistymistä kyseisillä asiakkailla ei käytännössä ollut mahdollisuutta saada esim. asuntolainaa, koska heillä ei ehkä ollut työtä, muita tuloja tai omaisuutta. Nämä asiakkaat eivät siis olleet säästäneet rahaa voidakseen ostaa talon tai heillä oli aiempia maksuvaikeuksia ja/tai puutteita luottotiedoissa.


title: Subprime-laina

text: Subprime-lainaa myönnettäessä annetaan lainaa siis asiakkaille, joilla keskimääräistä asiakasta todennäköisemmin ei tulevaisuudessa ole varaa maksaa lainaa takaisin. Lainojen ehdot, joita asiakkaat eivät joissain tapauksissa edes lukeneet tai ymmärtäneet kunnolla niiden monimutkaisuuden vuoksi, olivat/ovat usein tiukkoja ja/tai normaalista lainamarkkinasta (prime) poikkeavia. Useissa tapauksissa laina myönnetään hyvin korkealla korolla. Toisaalta lainan lyhennysaikataulu voi olla poikkeava, esimerkiksi lyhennykset voidaan sopia aloitettavaksi vasta tietyn laina-ajan kuluttua. Näin mahdollistetaan lainojen ottaminen asiakkaille, joille lyhennysten maksu ei ole mahdollista.


title: Subprime-laina

text: Subprime-lainojen määrä kasvoi nopeasti vuosina 1995–2003 Yhdysvalloissa. Lainoja otettiin vuonna 1995 65 miljardin dollarin arvosta, ja vuonna 2003 332 miljardin dollarin. Tänä aikana subprime-lainojen markkinaosuus vaihteli Yhdysvalloissa 10 % molemmin puolin. Vuonna 2006 lainoja otettiin 600 miljardin dollarin arvosta. Lainojen takaisinmaksuongelmat moninkertaistuvat lainojen korkojen noustessa parin vuoden kuluessa. Subprime-lainojen aiheuttama subprime-kriisi alkoi vuonna 2007.


title: Subprime-laina

text: Subprime-lainoja myönnettiin pääasiallisesti Yhdysvalloissa, mutta vastaavia lainoja oli muun muassa Britanniassa. Asiakkaiden lainoja paketoitiin kuitenkin joukkolainoiksi, joita - sekä näiden arvoon perustuvia johdannaisinstrumentteja - myytiin laajasti sijoittajille kaikkialle maailmassa. Näiden kautta varsinaisten lainojen luottovaikeudet levisivät maailmanlaajuiseksi ongelmaksi, kun joukkolainoiksi paketoidut lainat alkoivat subprime markkinoiden ongelmien vuoksi laajassa mitassa menettää arvoaan.


title: Paul Willis

text: Paul Willis on englantilaissyntyinen sosiologi ja kulttuuriteoreetikko, joka loi kansainvälisen maineensa kirjallaan "Learning to Labour" (1977) (suom. "Koulunpenkiltä palkkatyöhön", 1984).


title: Paul Willis

text: Hän julkaisi väitöskirjansa Birminghamin yliopiston kulttuurintutkimuksen tutkimuskeskuksessa Centre for Contemporary Cultural Studiesissa Richard Hoggartin ohjauksessa ja jäi tutkimuskeskuksen tutkijaksi (Senior Research Fellow) lähes vuosikymmeneksi (1972–1981).


title: Paul Willis

text: Paul Willis kuuluu kulttuurisosiologian uranuurtajiin. Hän on tarkastellut tutkimuksissaan kulttuuria, yhteiskuntaa ja nuorisoa erilaisten merkitysten muodostamisprosessien näkökulmasta, toisin sanoen sitä, kuinka kulttuuri toimii, kun sitä katsoo läheltä osallistuen sen toimintaan.


title: Paul Willis

text: Willis kutsuu lähestymistapaansa sosio-symboliseksi analyysiksi, jonka perusteet hän esitti teoksessaan "Profane Culture" (1978). Sosio-symbolisen merkitysten tutkimuksen keskeiskäsite on homologia, jolla Willis tarkoittaa erilaisia kulttuurisia merkitysyhteyksiä, joita tietty ryhmä luo suhteessa erilaisiin kulttuurituotteisiin ja -ilmiöihin tai tilanteisiin (kuten pop-musiikkiin, moottoripyöriin tai koulukulttuuriin)..


title: Paul Willis

text: Homologioiden sosio-symbolinen tutkimus tapahtuu yleensä etnografisesti eläen tutkimuksen tapahtumapaikoilla ja osallistuen tutkimuksen kohteena oleviin tapahtumiin. Willisin etnografinen tutkimusmenetelmä pitää sisällään kolme vaihetta. "Indeksikaalisessa" vaiheessa kerätään määrällisiä havaintoja (kuinka usein ihmiset katselivat televisiota, pelaavat tietokonepelejä, lähettävät tekstiviestejä yms.). "Homologisessa" vaiheessa tutkitaan tiettyjen kulttuurituotteiden tai -tapahtumien merkityksiä ja sitä, miten ihmiset, kulttuuristen valintojensa avulla (mitä musiikkia kuuntelen, miten pukeudun, miten puhun), luovat identiteettejään ja merkityksellistävät asioita rakenteellisina vastaavuussuhteina (koulu  tehdas, opettaja  työnjohtaja). "Integraalisessa" vaiheessa kulttuurisia merkityksiä ja kulttuurisia ilmiöitä tarkastellaan pitkittäisesti ja dialektisesti; miten ne ovat vaikuttaneet ja muovannet toisiaan. Willis väittää, etteivät kulttuuriset valinnat ole sattumanvaraisia, vaan perustuvat joillekin kulttuurisille tunnusmerkeille, usein esimerkiksi ihmisten luokkataustan juurruttamille tavoille ja tottumuksilla, joista on mahdollista tehdä etnografisesti selkoa..


title: Paul Willis

text: Willis painottaa, että tutkimuksen on lähdettävä subjektiivisista merkityksenannoista, niistä selonteoista joita ihmiset antavat toiminnalleen ja niistä kertomuksista joita he kertovat, muttei kuitenkaan jäätävä näihin merkityksenantoihin, selontekoihin tai kertomuksiin:


title: Paul Willis

text: Vaikka ihmisen toiminnan todellisen sosiaalisen selityksen pitää ulottua toimijoiden subjektiivisten selontekojen tuolle puolen, teoria, joka ei ota huomioon primääristä, subjektiivista kokemusta, on hakoteillä. Tutkimuksen kohteena pitää aina olla nainen tai mies ja hänen suhteensa todellisuuteen. Ilman tätä ihmisen toiminnan merkityksen laadullista puolta, joka on paljon tilastollista vaativampi puoli, tutkimuksemme voisi yhtä hyvin koskea Marsin atomeja kuin maan asukkaita.


title: Paul Willis

text: Kulttuurisosiologisen klassikkotutkimuksensa "Koulunpenkiltä palkkatyöhön" jälkeen Willis on usein palannut koulukulttuurin tutkimuksen kysymyksiin yhteiskunnan teknologisissa ja materiaalisissa olosuhteissa tapahtuneiden muutosten näkökulmasta. Yleisesti hän suhtautuu kriittisesti sellaiseen koulutodellisuutta koskevaan tutkimukseen, jossa ei oteta huomioon koulua yhteiskunnallisena ja kulttuurisena laitoksena, toisin sanoen instituutiona, joka väistämättömästi toimii yhteiskunnallisten ja kulttuuristen voimien vaikutuskentässä: "Pedagogiset toimijat voivat olla shokeeraavan hiljaa kasvatuksen sosiaalisesta kontekstista, aivan kuin luokkahuoneen seinät, niin turvallisilta kuin ne vaikuttavatkin, pitäisivät sisällään kaiken välttämättömän ymmärrettäessä ja kehitettäessä sitä, mitä niiden sisällä tapahtuu."


title: Paul Willis

text: Artikkelissaan Foot Soldiers of Modernity: The Dialectics of Cultural Consumption and the 21st-Century School hän esittää omien tutkimuksiensa ("Koulunpenkiltä palkkatyöhön", "Youth Review", "Common Culture", "The Ethnographic Imagination") perusteella kolme modernisaatioaaltoa, jotka ovat vaikuttaneet kulttuurin, koulun ja nuorison välisiin kasvatus- ja sosialisaatiosuhteisiin.


title: Paul Willis

text: "Ensimmäisessä aallossa" kysymys oli siitä, miten työväenluokkaiset ja alistetut ryhmät vastasivat koulutuksen merkityksen kasvuun ylhäältä päin (top-down) tulevana valtiojohtoisena hankkeena. "Toisessa aallossa" oli kysymys näiden samojen ryhmien selviytymisestä jälkiteollisen yhteiskunnan aiheuttamissa muutoksissa teollisuustyövoiman kysynnän laskiessa. "Kolmannessa aallossa" on kysymys siitä, miten nuoret tulkitsevat kulutus- ja digitaalista kulttuuria. Willisin mukaan he vastaavat digitaalisten viestien ja kulttuuristen kulutustuotteiden hyökyyn tavoilla, jotka yllättävät näiden viestien lähettäjät ja tuotteiden tekijät. Nuoret luovat merkityksiä ja identiteettejä, joita tekijät eivät tarkoittaneet osoittaen olevansa enemmänkin aktiivisia toimijoita kuin passiivisia kuluttajia. Willisin mukaan on kulutuskulttuurissa on syntynyt yhteiskunnallinen asema, jota hän kutsuu "alistettujen ekspressiiviseksi subjektiudeksi", josta harjoitetaan luovaa, ekspressiivistä kuluttamista.


title: Anthology: Set the World Afire

text: Anthology: Set the World Afire on Megadethin kolmas kokoelma-albumi, joka on julkaistu vuonna 2008. Levy sisältää paljon enemmän kappaleita kuin aikaisemmat kokoelma-albumit. Se koostuu demoista, live-esityksistä ja jopa muutamasta ennenjulkaisemattomasta tai harvinaisesta kappaleesta.


title: Rebecca Marino

text: Rebecca Marino (s. 16. joulukuuta 1990 Toronto, Ontario) on kanadalainen tennispelaaja. Parhaimmillaan hän oli naisten maailmanlistalla sijalla 38 heinäkuussa 2011. Hän voitti urallaan viisi ITF-turnausta kaksinpelissä.


title: Rebecca Marino

text: Marino pääsi karsintojen kautta ensimmäiseen Grand Slam -turnaukseensa, Yhdysvaltain avoimiin vuonna 2010. Ensimmäisellä kierroksella hän voitti Ksenija Pervakin luvuin 6–4, 4–6, 7–5. Toisella kierroksella hän hävisi kolmanneksi sijoitetulle Venus Williamsille luvuin 7–6(3), 6–3.


title: Rebecca Marino

text: Seuraavassa turnauksessaan Quebec Cityssä hän voitti ensimmäisellä kierroksella Heidi El Tabakhin, ja yllätti toisella kierroksella maailmanlistan sijalla 14 olleen ja turnauksessa ykköseksi sijoitetun Marion Bartolin luvuin 6–3, 6–1. Puolivälierässä Marino hävisi Bethanie Mattek-Sandsille 6–4, 7–6.


title: Rebecca Marino

text: Vuonna 2011 hän voitti Australian avointen avauskierroksella Junri Namigatan, mutta hävisi toisella kierroksella kuudenneksi sijoitetulle Francesca Schiavonelle luvuin 3–6, 7–5, 7–9. Memphisin WTA-turnauksessa kuudenneksi sijoitettu Marino pääsi finaaliin, jossa joutui luovuttamaan Magdaléna Rybárikováa vastaan. Ensimmäistä kertaa Ranskan avointen pääsarjassa pelannut Marino eteni kolmannelle kierrokselle. Ensimmäisellä kierroksella hän voitti Kateryna Bondarenkon ja toisella kierroksella María José Martínez Sánchezin. Kolmannella kierroksella hän hävisi Svetlana Kuznetsovalle luvuin 0–6, 4–6. Kesäkuussa AEGON Classic -turnauksessa Marino pääsi kolmannelle kierrokselle voitettuaan Melanie Southin ja Rika Fujiwaran. Kolmannella kierroksella hän hävisi Ana Ivanovićille. Wimbledonissa Marino voitti ensimmäisellä kierroksella Patricia Mayr-Achleitnerin, mutta hävisi toisella kierroksella Roberta Vincille luvuin 6–7(3), 2–6. Yhdysvaltain avoimissa 2011 Marino hävisi ensimmäisellä kierroksella Gisela Dulkolle.


title: Rebecca Marino

text: Marino ilmoitti uransa lopettamisesta helmikuussa 2013.


title: Mary Jane

text: Mary Jane voi tarkoittaa seuraavia asioita:


title: John MacLean

text: John Harold MacLean (20. marraskuuta 1964 Oshawa, Ontario) on kanadalainen jääkiekkovalmentaja ja uransa lopettanut jääkiekkoilija. Hän aloitti NHL-joukkue New Jersey Devilsin päävalmentajana kaudella 2010–2011. Pelaajaurallaan hän pelasi yli tuhat NHL:n runkosarjaottelua ja voitti kertaalleen Stanley Cupin.


title: John MacLean

text: Viimeiset juniorivuotensa MacLean pelasi synnyinkaupunkinsa Oshawa Generalsissa. Toisella kaudellaan joukkueessa, 1982–1983, MacLean teki 47 maalia runkosarjassa ja OHL:n pudotuspeleissä peräti tehot 18+20 17 ottelussa. Oshawa pääsi Memorial Cupiin asti, ja MacLean valittiin Memorial Cup -turnauksen tähdistökentälliseen. New Jersey Devils varasi MacLeanin varaustilaisuuden kuudentena pelaajana. MacLean pelasi ensimmäisen NHL-ottelunsa kauden 1983–1984 alussa 5. lokakuuta 1983. Hän pelasi lopulta New Jerseyssä 23 ottelua ja teki niissä vain yhden maalin. Loppukaudeksi hänet lähetettiin takaisin OHL:n Oshawaan.


title: John MacLean

text: MacLean palasi New Jerseyhyn kaudeksi 1984–1985. Seuraavalla kaudella hän ylitti ensimmäisen kerran NHL-urallaan 20 maalin rajan, kun hän teki 21 maalia. Kaudella 1986–1987 MacLeanille merkittiin jo 31 maalia. Kun New Jersey pääsi kaudella 1987–1988 ensimmäistä kertaa historiansa aikana pudotuspeleihin, MacLeanille oli merkittävä rooli. Hän teki kauden viimeisessä ottelussa ottelun voittomaalin jatkoajalla Chicago Blackhawksia vastaan, ja voiton ansiosta New Jersey pääsi pudotuspeleihin. Pudotuspeleissä New Jersey selvisi välieriin asti, ja MacLean teki 20 ottelussa tehot 7+11.


title: John MacLean

text: MacLean ylitti 40 maalin rajan kaudella 1988–1989. Hän onnistui toistamiseen suorituksensa myös seuraavien kahdenkin kauden aikana. Kaudella 1988–1989 ja 1990–1991 MacLean valittiin un. Kaudella 1989–1990 MacLean teki uransa 171. maalinsa ja nousi New Jerseyn historian parhaimmaksi maalintekijäksi. Syyskuun lopussa 1991 MacLean loukkasi polvensa harjoitusottelussa New York Islandersia vastaan. Hän oli sivussa koko kauden 1991–1992.


title: John MacLean

text: MacLean palasi kaudella 1992–1993 ja teki 24 maalia. Seuraavalla kaudella hän ylsi taas 37 osumaan, ja pudotuspeleissä New Jersey eteni välieriin. Kauden aikana hän ohitti Kirk Mullerin New Jerseyn kautta aikojen parhaana pistemiehenä, kun hän sai tililleen uransa 521. pisteensä. Kaudella 1994–1995 New Jersey voitti Stanley Cupin, ja MacLean oli joukkueensa toiseksi paras pistemies finaalisarjassa viidellä pisteellään. Yhteensä hän teki pudotuspeleissä 18 pistettä 20 ottelussa.


title: John MacLean

text: New Jerseyssä MacLean pelasi lopulta kauteen 1997–1998 asti. Hänen sopimuksensa olisi loppunut kauden jälkeen, ja koska sopimusneuvottelut New Jerseyn kanssa eivät edenneet, hän pyysi siirtoa. New Jersey kauppasi MacLeanin ja Ken Suttonin kesken kauden San Jose Sharksiin, josta se sai Doug Bodgerin ja Dody Woodin. San Josessa MacLean pelasi kauden loppuun, ja kesällä 1998 hän teki sopimuksen New York Rangersin kanssa. Kaudella 1998–1999 hän teki Rangersissa 28 maalia ja 55 pistettä ja oli epäonnistuneen joukkueen parhaimmistoa. Kauden alussa MacLean pelasi myös uransa 1000. NHL-pelinsä.


title: John MacLean

text: Rangersissa MacLean pelasi lopulta hieman yli kaksi kautta. Hänet lähetettiin kauden 2000–2001 IHL:n Manitoba Mooseen, kun Rangersin toimitusjohtaja Glen Sather ei onnistunut kauppaamaan häntä eikä päässyt yhteisymmärrykseen MacLeanin kanssa sopimuksen purkamisesta. Lopulta helmikuussa 2001 Rangers onnistui kauppaamaan MacLeanin Dallas Starsiin. Dallasissa MacLean pelasi kahdella kaudella ja ilmoitti lopettavansa uransa kauden 2001–2002 jälkeen. MacLean pelasi NHL:ssä 1 194 ottelua ja teki niissä tehot 413+429.


title: John MacLean

text: MacLean pelasi Kanadan joukkueessa nuorten MM-kilpailuissa 1984, jolloin maa sijoittui neljänneksi. MacLean jakoi Kanadan parhaan maalintekijän tittelin seitsemällä maalilla. MacLean voitti MM-hopeaa, kun Kanada sijoittui toiseksi MM-kilpailuissa 1989.


title: John MacLean

text: MacLean aloitti pelaajauransa jälkeen valmentajana ja palasi New Jerseyhyn apulaisvalmentajaksi kaudeksi 2002–2003. Heti ensimmäisellä kaudella valmentajana MacLean oli voittamassa Stanley Cupia. Hän jatkoi New Jerseyssä apulaisvalmentajana seitsemän kauden ajan. Kolmena vuonna häntä harkittiin myös uudeksi päävalmentajaksi, mutta lopulta Claude Julien, Brent Sutter ja Jacques Lemaire menivät MacLeanin edelle vuosina 2006, 2007 ja 2009.


title: John MacLean

text: MacLean palkattiin ensimmäistä kertaa päävalmentajaksi AHL-joukkue Lowell Devilsiin kaudeksi 2009–2010. Hänen valmennuksessaan Lowell pelasi historiansa parhaimman runkosarjan ja selvisi ensimmäisen kerran neljään vuoteen pudotuspeleihin. Kauden jälkeen New Jersey Devils nimesi MacLeanin uudeksi päävalmentajakseen lopettaneen Lemairen tilalle. Devils kuului Itäisen konferenssin parhaimmistoon, mutta joukkue sai 33 ensimmäisestä ottelusta vain 20 pistettä. Joulukuussa Devils erotti MacLeanin ja palkkasi Lemairen korvaamaan hänet.


title: Craig Keener

text: Craig S. Keener on Uuden testamentin eksegetiikan professori Asbury Theological Seminary -nimisessä korkeakoulussa. Hän väitteli tohtoriksi Uuden testamentin eksegetiikasta Duken yliopistossa. Hänet tunnetaan erityisesti tutkimuksestaan, joka kohdistuu Uuden testamentin juutalaiseen ja kreikkalais-roomalaiseen taustaan.


title: Craig Keener

text: Craig Keener on kirjoittanut 20 kirjaa, joista osa on akateemiselle maailmalle ja osa laajemmalle lukijakunnalle. Hänen kirjaansa "The IVP Bible Background Commentary: New Testament" (InterVarsity Press) myytiin lähes puoli miljoonaa kappaletta. Lisäksi hän on kirjoittanut kaksiosaisen kommentaarin Johanneksen evankeliumista "The Gospel of John: A Commentary" (Hendrickson), kommentaarit Matteuksen evankeliumista (Eerdmans) ja Ensimmäisestä ja Toisesta korinttilaiskirjeestä (Cambridge) sekä Ilmestyskirjasta (NIV Application Commentary, Zondervan). Kolme hänen kommentaariaan on voittanut Christianity Today -lehden kirjapalkinnon.


title: Craig Keener

text: Craig Keenerin vaimo Médine, joka väitteli tohtoriksi Pariisin yliopistossa, opettaa dosenttina Eastern Universityssä. Médine oli puolentoista vuoden ajan pakolainen kotimaastaan Afrikassa ja yhdessä he ovat toimineet etnisen sovun saavuttamiseksi Afrikassa.


title: Diagonaali (sommittelu)

text: Diagonaali on kuvataiteessa sommittelun käsite, joka tarkoittaa viistoa väreistä ja muodoista koostuvaa vyöhykettä tai viivaa. Nimitys tulee geometrian lävistäjää tarkoittavasta sanasta. Diagonaali voi lävistää koko taideteoksen kuvatilan tai vain osan siitä. Diagonaalien katsotaan lisäävän kuvan dramatiikka ja dynaamisuutta.


title: Puostaanoja

text: Puostaanoja eli Palojoki on Paimionjoen sivujoki Koskella ja Somerolla. Koko joen vanha nimi on Palojoki, vaikka nykyisissä kartoissa Palojoki esiintyykin vain joen yläjuoksun nimenä.


title: Puostaanoja

text: Joki saa alkunsa Palojokena Kosken Isosorvaston kylän pohjoisosasta, virtaa tämän jälkeen ensin Palojoen ja sitten Puostaanojan nimellä Somerolla pääosin Vilukselan kylässä ja laskee Paimionjokeen Someron Vilukselan ja Pitkäjärven kylien rajalla. Joen valuma-alue on 57,57 km², valuma-alueen järvisyys on 0 % ja pellon osuus valuma-alueesta yli 50 %.


title: Puostaanoja

text: Joen suurin sivujoki on Ruokjoki, joka virtaa Someron Lahden, Pyölin, Sillanpään ja Pitkäjärven kylien pohjoisten takamaiden halki Someron Isoniitun ja Lehtimäen kulmakuntien alueella. Ruokjoen varressa Kalahovissa oli Pitkäjärven Långsjön kartanon omistajalla Waldemar Sagulinilla (1852–1915) 1900-luvun alkupuolella kalanviljelyslaitos.


title: Puostaanoja

text: Joki virtaa pääosin eri kylien myöhään asutettujen takamaiden halki. Vanhin asutus sen varrella on joen yläjuoksulle Someron Vilukselan kylään, Kosken rajalle, Kosken ja Ypäjän välisen maantien (nykyinen yhdystie 2805) varteen vuonna 1801 perustettu Vähä-Huistin eli Palojoen uudistalo, jonka ympärille muodostuneessa Palojoen kulmakunnassa toimi oma koulu vuosina 1926-1966.


title: Puostaanoja

text: Joen keskijuoksun Someron Vilukselassa ylittää valtatie 10 ja sen yläjuoksun Kosken Isollasorvastolla yhdystie 2805. Joen suussa joen ylittää paikallistietasoinen yhdystie Vilukselantie.


title: BRDM-1

text: BRDM-1 (, "panssaroitu tiedustelu/vartioauto") on neuvostovalmisteinen tiedustelupanssariajoneuvo. Se otettiin neuvostoarmeijan palveluskäyttöön vuonna 1957 korvaajaksi BTR-40-autolle. Ajoneuvo säilyi tuotannossa aina vuoteen 1966 asti, jolloin esiteltiin sen seuraaja BRDM-2. Ajoneuvoa käytettiin myös varhaisten 3M6 Šmel, 3M11 Falanga ja 9M14 Maljutka -panssarintorjuntaohjusten alustana.